
BRONIUS KRIŠTANAVIČIUS S. J. 


„EUCHARISTIJOS 
KARŽYGIŲ 
REKOLEKCIJOS 


NAMIE IR LAUKE 


„Karžygiai, būkite ištikimi 
savo aukštam pašaukimui!“ 
Kardinolas Mercier 


KAUNAS — — — — ŠVENTIEJI METAI — — — — 1934 


Ir mes trokštame Dievo! 


Mylimieji Eucharistijos Karžygiai! 


Štai ką tik Jūs atsivertėte naują knygutę. Paveikslų joje neradote, kaip 
kitose Karžygių knygelėse kad nuolat pasitaiko. Bet ši knygelė nori Jums pa- 
rodyti vieną dalyką, kuris yra svarbesnis ir geresnis už tūkstančius 
gražiausių paveikslų. Nagi įspėkite! Ogi ji nori Jums pasakyti, kaip kiek- 
vienas iš Jūsų gali lengvai tapti šventuoju! Argi tai galimas daiktas?! 

Tik paklausykite! Paskutiniais metais pasaulyje gyveno nepaprastai 
daug šventų vaikelių, k. a. Onutė Ginietė, Augustinas Moriceau, Gustavas Bru- 
ni, Jonukas Nibelle, Livieto, Albertukas Patenas, Karolis Bujeriukas, Henri- 
kas Bernešas, Jonukas Kūjukas, Augustinas Devuiler, Gvidutis Fontgalanas 
ir t. tt Daugumas jų buvo Eucharistijos Karžygiai, kaip ir Jūs, Jie mirė vi- 
sai neseniai, tesulaukę vos 14, 12, 10 ar net dar mažiau metų. O tačiau žmo- 
nės eina dabar prie jų kapų melstis. Daugelis stebuklų jau yra atsitikę per 
jų užtarimą. Net pats Šventasis Tėvas rengiasi vieną kitą iš jų paskelbti tikru 
šventuoju! 

Tiktai ar Jums negaila, kad visi šitie berniukai ir mergaitės gyveno ki- 
tuose kraštuose: Prancūzijoj, Belgijoje, Italijoje ir kitur. O kodėl mūsų kai- 
muose ir miesteliuose dar nėra tokių mažų šventųjų? Gal Dievulis į savo 
gražųjį dangų Lietuvos vaikučių visai nė nepriima! Oi ne! Išganytojas viso 
pasaulio vaikučius lygiai myli ir lygiai trokšta visus iuos priglausti prie savo 
Švenčiausios Širdies. Mat, gerasis Jėzulis nori visus vaikelius priimti į savo 
gražųjį dangų. Bet ypač mielai Jis ten priima tuos, kurie, šioje žemėje gyven- 
dami, dažnai ir pamaldžiai pasikviečia patį Dievą į savo širdelės. O kada pats 
Dievas dažniau ima atsilankyti į mūsų sielą, tuomet ir mums pasidaro daug 
lengviau išsisaugoti melo, blogų kalbų, keiksmo, peštynių ir kitų nuodė- 
mių. O kas visados drąsiai atginė savo širdį nuo kiekvienos sunkios nuo- 
dėmės, tas jau yra šventas! Tikrai! Taigi, matote, kaip lengva Dievaulini įtikti 
ir net šventuoju likti! 

Deja! Daugelis Lietuvos vaikelių dar to, matyt, nežino. Todėl jie, 
užuot kas rytas meldęsi ir dažnai kvietę Išganytoją į savo širdį, kasdien po 
daugelį kartų keikia. Tokiu būdu jie šaukiasi į savo sielą piktąją dvasią, 
gyvates ir net varles. O jau aišku: kur tik piktasis pasisuka, ten jis tuoj iš- 
moko vaikus ne tik apleisti maldas, biauriai kalbėti ir keiktis, bet in įpra- 
tina meluoti, neklausyti tėvelių, eiti į svetimus sodus, vaginėti tėvelių pini- 
gus, pirkti už juos papirosus ar. saldainius, smaližiauti, skriausti silpnesnius 
ir L t. Na, žinoma, kas šitaip pradeda elgtis, to jau nė gerasis Dievas nega- 
lės priimti į savo šventąjį dangų. Mat, tokių vaikelių širdis — tai mažas 
pragarėlis, kur Dievui vietos nėra. 

Bet ar jie negali dar pasitaisyti? Be abejo! Gali ir jie tapti vėl gerais 
ir kilniais vaikeliais! Tik reikia iš savo širdies išmesti piktaią dvasią sų vi- 
sais jos palydovais ir. vėl pradėti melstis, saugotis blogų draugų, prieiti šven- 

„ tos išpažinties ir ypač reik nuolat prašyti Švenčiausios Panelės pagalbos. 
Tačiau visų geriausiai padeda visiškai susitaikyti su Dievu — tinkamai atlie- 
kamos rekolekcijos. Bloguosius jos visiškai atnaujina, 0 geruosius vaikelius 
tos rekolekcijos išmoko dar karščiau mylėti mūsų Išganytoją, Švenčiausią Jo 
Motinėlę Mariją ir paragina net daugelį kitų vaikelių grąžinti į gerą kelią. 
Todėl ir nenuostabu, kad kitų kraštų vaikeliai, ypač visi Eucharistijos Karžy- 
giai ir Karžygės, tokias rekolekcijas nepaprastai mėgsta. 

Kad jūs nesiskųstumėte, jog negalite tokių rekolekcijų padaryti, tai 
ši knygelė ir nori Jums padėti. Ji parodys Jumš, kaip Jūs, net namie būdami 
ar laukuose beganydami, labai lengvai galite ir patys vieni tas rekolekcijas 
gražiai atlikti. Tik žiūrėkite! Kada Jūs turėsite tris dieneles laisvesnio laiko, 
ypač gindami gyvulėlius į pievą ar į mišką, pašiimkite su savim ir šią kny- 
gelę. Kasdien atsidėję perskaitykite tik po tris skyrelius: vieną iš ryto, antrą 
apie pietus, o trečią vakare. Kiekvieną sykį gerai pagalvokite apie visus 
tuos dalykus, apie ką Jūs skaitėte. Pažiūrėkite, ar iki šiol taip gyvenote, 
kaip ten nurodoma, ar ne. Tuomet karštai pasimelskitė, kad bent jau nuo 
dabar Jūs galėtumėte geriau mylėti Dievą, niekad neapleistumėte maldos 
ir įprastumėte kuo daugiausia džiaugsmo suteikti Jėzuliui ir Jo Geriausiajai 
Motinėlei. Tuomet neužmirškite paprašyti, kad iš Lietuvos Karžygių tarpo 
išeitų daug, daug šventų berniukų ir mergaičių. 

O jau paskutinę tokių rekolekcijų dieną, arba tuoj po jų, būtinai pa- 
sistenkite prieiti šventos Išpažinties ir Komunijos. Todėl visų geriausia to- 
kias rekolekcijas daryti prieš bendrą Eucharistijos Karžygių Komuniją. Jeigu 
Jūsų parapijoj tokių Komunijų dar nėra, tai galima pasirinkti bet kurį kita 
sekmadienį arba didesnę parapijos šventę. 

Tai jau ir viskas! Daugiau nieko nereikia! Iš to matote, kaip lengva 
padaryti labai geras rekolekcijas ir. per jas visiškai susigerinti su Dievu! Tik 
pamėginkite! O tuomet pamatysite, kad ir Jus visus Dievulis tikrai palaimins 
ir padės tapti ištikimais Kritaus sekėjais, lygiai tokiais, kaip anie kitų kraštų 
Karžygiai. To Jums ir linki 


Jus visus karštai mylįs Kristuje 
Tėvas J. Paukštys S. J. 


1. Koki turtingi mes esame!.. 


Kartą, vieną gražų vakarą stovėjo vienas tėvas su savo sū- 
numi kieme ir kalbėjosi apie visokius dalykus. Tėvas buvo pa- 
prastas ir nemokytas žmogus, todėl ir klausė atidžiai sūnaus, 
gimnazisto pasakojimų. Taip jūodu besišnekučiuodamu pasižiū- 
tėjo į dangų ir pamatė tenai mirgant daug žvaigždžių-žvaigžde- 
lių. Sūnus pradėjo tėvui pasakoti, ką tik žinojo apie dangaus 
žvaigždyną. Tėvas pasiklausė, pasiklausė jo pasakojimų, o pas- 
kui ir pats paklausė, ar jo mokytojai nemokę, kam tiek žvaigž- 
džių danguje sutverta. Sūnus pagalvojo, pagalvojo ir pasisakė 
nežinąs. — O kam gi sutvertas yra žmogus šioj žemėj tarp to- 
kios daugybės žvaigždžių ir kitų dangaus kūnų? — klausė tė- 
vas sūnaus. Sūnus ir dabar tylėjo. 

Myl. Eucharistijos Karžygiai! O jei jūsų kas nors paklaustų, 
iš kur atsirado tiek daug žvaigždžių danguje ir kamgi jos pa- 
darytos, arba kam čia žmogus vargsta ant pilkos žemelės, — 
ką jūs tada atsakytumėte? Gal ne vienas ir iš jūsų tylėtų akis 
žemyn nuleidęs, kaip anas mokinys. Na, aš duodu jums kitą 
klausimą: kokioje knygoje galima būtų apie tai sužinoti, jei jūs 
būtumėte tą dalyką primiršę? — Ogi katekizme. Tenai yra jau 
pirmame puslapyje parašyta, kam žmogus žemėje gyvena, būtent 
tam, kad pildydamas Dievo Valią nueitų į dangų. Dabar bus 
jums lengviau atsakyti į pirmą mano klausimą: iš kur yra žvaigž- 
dės mūsų žemėje su visais daiktais? — Ogi iš Dievo. Jis vis- 
ką sutvėrė sakydamas savo galingą žodį „tebūnie“! 

Jūs dabar turite kokius 10—15 metų. O prieš 15 metų 
jūsų dar visiškai nebuvo. Prieš keliasdešimt metų nebuvo nei 
jūsų mylimų tėvelių. Eikime dar toliau. O kas buvo prieš ko- 
kius 500 metų? Tada, žinoma, nebuvo dar nei jūsų tėvelių nei 
tėvų tėvų. Tada buvo kiti žmonės, kiti žmonių valdytojai ir kiti 
laikai. O dar anksčiau — prieš keliasdešimt tūkstančių metų — 
kas tada buvo? Tada buvo tik vienas Dievas, galingas, amži- 
nas, be pradžios ir galo. Ir tas amžinas Dievas, kuriam nieko 
netrūko, kurs savy buvo visko pilnas, tarė savo galingą žodį — 
„tebūnie“! — ir stojos pasauliai. Ir atsirado visokiausių daiktų 
ne iš kitų kokių daiktų, bet iš nieko. Pasakė—tepasidaro šviesa 
— ir pasidarė šviesa, ištarė tik vieną žodelį — teatsiskiria van- 
diio nuo žemės, ir tuojau žemė ir vanduo atsiskyrė viens nuo 
antro. Tas gerasis Dievas sutvėrė visą dangų: žvaigždes, saulę, 
mėnulį, debesis, žemę, gyvulius, žoles, medžius ir visa, kas tik 
yra. Jis taip pat sutvėrė visus žmones, kurie gali naudotis vi- 

somis gėrybėmis ant žemės. Jis norėjo, kad ir aš užgimčiau po 
ilgų ilgų metų, kad ir aš pamatyčiau Jo gėrybes, Jo rankų darbą, 
Jo šventos Valios pareiškimą. 

O kokia garbė mums, kad mus Dievas sutvėrė! Daugelis 
vaikų džiaugiasi prieš savo draugus, kad jų tėvai yra turtingi, 
užima kokią aukštą vietą, kad jie geriau gyvena negu jų kaimy- 
nai. Bet tai yra tik tuščias pasigyrimas. Juk mūsų visų tėvas 
yra Dievas, 0 mes esame to Tėvo lygūs vaikai, Jo sutverti, Jo 
mylimi. Kad ir visa mūsų giminė būtų karališka — tai vis dėl- 
to mums tas tiek garbės nesudarytų, kaip dabar, kada mes esa- 
me dieviškos meilės padariniai. Visa kita pranyks, žlugs, o Die- 
vas — mūsų Tėvas — pasiliks. Jis apsaugos nuo amžinosios 
mirties ir tuos savo vaikus, kurie Jį gerbia, kurie Jam tarnauja. 
Iš tiesų! Šimtą ir tūkstantį kartų labiau mus myli Dievas negu 
mūsų tėvai, kad ir geriausieji. Iš tos begalinės meilės Jis apdo- 
vanojo mus visokiomis brangenybėmis, didžiausiais turtais. Jis 
davė mums kūną, sielą, jausmus, akis, ausis ir visa, ką tik mes 
turime. Ką? — Ar tai mažos yra gėrybės? 

Kažin kur aš esu skaitęs apie vieną mažą berniuką, kuris 
manėsi esąs labai neturtingas. Nusiminęs, kad jokio turto ne- 
turįs, jis nuėjo pas savo mokytoją padejuoti. Mokytojas pasi- 
žiūrėjo jam į akis, paėmė už ausies ir pasiūlė tūkstantį litų, jei 
tik jis leistų nupiauti sau tą ausį. Berniukas, žinoma, jokiu bū 
du nesutiko. Tada mokytojas klausė berniuko, ar jis leistųs 
nupiauti sau nosį už kelis tūkstančius litų. Berniukas ir dabar 
nesutiko. Galų gale mokytojas jo paklausė, kiek jis norėtų už 
akies išdūrimą. Berniukas atsakė ir už milijonus neleisiąs iš- 
durti sau bent vienos akies. — Matai, tarė jam mokytojas, — 
tu turi tokius turtus, už kuriuos aš tau siūlau tūkstančius litų, 
o tu jų nepriimi. Taigi, gal dabar jau supranti, kokius turtus 
tau suteikė Dievas, duodamas sveikas akis, ausis, nosį, žodžiu 
sveikus jausmus, sveiką kūną. Berniukas tai suprato, padėkojo 
mokytojui ir išėjo, jausdamas iš tiesų milijonierium esąs. Savo 
vargu jau nebesiskundė, 

Myl. Eucharistijos Karžygiai! Iš to atsitikimo ir mes ma- 
tom, kaip gausiai apdovanojo mus Dievas — mūsų Tėvas. Su- 
tverdamas mus, Jis davė mums tokius turtus, kuriuos nė tūks- 
tančiais neatpirksi. O kiek verta pati žmogaus gyvybė, jei anas 
berniukas vienos kūno dalelės nenorėjo nė už jokius pinigus 
parduoti? O kiek gi verta žmogaus siela, toji nemari, nemedžia- 
ginė dvasia, jei Išganytojas jos atpirkimui yra praliejęs visą savo 
švenč. Kraują iki paskutinio lašelio? Iš tiesų! Jos vertės pini- 
gais neįkainosi. Net už viso pasaulio turtus jos nenupirktum! 
O mums gerasis Dievas visa tai atidavė veltui. Dar tu negalė- 
jai nė pagalvoti apie tokius turtus, o Dievas tau juos jau buvo 
davęs. Tu nemokėjai jų nei trokšti nei norėti, O Dievas viską 
jau tau suteikė. Ar tai negeras yra Dievas? Ar nevertas už tas 
gėrybes mylėti? Ar nereikia Jam už tai dėkoti? Jei mamytei ar 
tėveliui mes dėkojam ir lankstomės už kiekvieną gerą daiktą, tai 

juo labiau Dievuliui. Juk ką mums duoda tėvelis ar mamytė, 
tai duoda ne savo sutvertus dalykus, bet dalina tik Dievo gėry- 
bes. Taigi, jei mes sakome ačiū tėveliui — mamytei, juo labiau 
dera Dievuliui dėkoti. Juk Jis mums suteikė nepalyginamai di- 
desnius turtus. Dėl to ir visi geri vaikai, kurie myli savo Die- 
vulį, kas rytas ir kas vakaras Jam dėkoja už suteiktas gėrybes. 

Dar vieną svarbų dalyką norėjau jums pasakyti. Yra žmo- 
nių, deja ir nemaža, kurie nesupranta, kokius turtus jie iš Dievo 
yra gavę ir niekuomet už tai nedėkoja. Jie yra visuomet nepa- 
tenkinti, lyg Dievas juos skriaustų. To Dievulis niekuomet ne- 
daro. Jis visus lygiai myli ir visus apsčiai apdovanojo. Dėl to 
atsiminkim savo maldose dažnai ir tuos žmones, kurie Dievui 
niekuomet nedėkoja. O ypač mes patys sakykime kas rytas ir 
vakaras: „Ačiū Tau, Visagalis Dieve, už visas Tavo gėrybes, 
kursai gyveni ir karaliauji per nepabaigtus amžius. Amen!“ 

Sakėme, kad Dievas mus sutvėrė. Jis davė mums visa, ką 
tik mes turime. Bet tai dar ne viskas. Jis mus ne tik kad sutvėrė, 
bet dar ir nuolatos užlaiko. Kitaip mes vėl pavirstumėm nieku. 
Tokiu būdu mes esame visiškai Dievui priklausą. Žmogus nie- 
kuomet negali sakyti: aš esu sveikas, turtingas — man Dievas 
nereikalingas. Ne vienas, kuris panašiai kalbėjo, paskui apverkė 
savo žodžius. Ne vienas bedievis, kurs — būdamas visiškai svei- 
kas — manė be Dievo apseisiąs, paskui ligos patale dejavo, kaip 
koks būdikis, pažinęs savo silpnumą ir priklausymą Dievui. To- 
dėl, myl. Eucharistijos Karžygiai, visuomet sau gerai atsiminkime, 
kad mes nuo Dievo pareiname. Kaip tu gali daryti su savo žais- 
leliu, ką nori, taip ir Dievas gali su mumis pasielgti, kaip tinka- 
mas. Kaip žaislas priklauso mums, taip mes dar labiau priklau- 
some Dievui. 

Didelę dalį savo globos Dievas pavedė mūsų tėveliams. To- 
dėl jie, kaip Dievo vietininkai, turi rūpintis, kad mums nieko 
netrūktų. Bet ir mes iš savo pusės turime juos gerbti, mylėti ir 
jų klausyti, kaip paties Dievo. Kas priešingai daro — nusideda, 
nes pats Dievas yra aiškiai pasakęs: gerbk tėvą ir motiną. O to 
savo įsakymo niekuomet neatšaukė ir neatšauks, kol bus žmonių 
žemėje. Žiūrėkite, kiek mūsų tėveliai privargsta, kol mus išmoko, 
užaugina ir žmonėmis padaro. Kiek tavo mamytė naktų nemie- 
gojo, kai tu buvai dar visiškai mažas! O kiek tėvelis prakaito 
išliejo, kol tau duoną uždirbo! O jei tu jų dar negerbtum ir ne- 
mylėtum, — būtum labai nedėkingas. Toks elgesys niekuomet ne- 
veda į gerą. Tokiam vaikui nė Dievas nepadeda. 

Aš pažinau gerai vieną mažą berniuką, kuris taip pat ne- 
klausė savo mamytės. Jo mamytė buvo raiša ir turėjo lazdomis 
pasiramščiuodama sau duonos kalėdoti. Kada ji norėdavo išdykėlį 
nubausti, tai jis vis pabėgdavo ir juokdavos. Mamytė praliejo 
ne vieną ašarą, bet sūnus nesitaisė. Taip ir augo tas mažas ne- 
klaužada, o suaugęs išėjo bernu tarnauti pas vieną ūkininką. 
Ukininkas gyveno miške, susidėjo su vagimis ir prikalbinėjo savo 
berną taip pat vogti. Tasai pradžioje spyrėsi, bet paskui davėsi 


A gmS 


perkalbamas. Vieną žiemos naktį abu susitarę pavogė tolimesnio 
ūkininko galviją.  Betardant pasirodė, kad abu jau buvo keletą 
vagysčių padariusiu. Ūkininką žandarai sušaudė, o jo berną pa- 
kabino ant rankų klojime, kad daugiau iš jo išgautų. Tada varg- 
šas taip garsiai iš skausmo šaukė, kad net kaime buvo girdėti: 
matyt, matyt, jei aš pirmiau tave būčiau klausęs, nebūčiau da- 
bar čia kabėjęs. Po kiek laiko ir jį žandarai nušovė. Taip ir 
mirė tas neklaužada, apgailėdamas savo nedorybes. Bet jau bu- 
vo per vėlu. 

Myl. Eucharistijos Karžygiai! Duok Dieve, kad niekam iš 
mūsų taip neatsitiktų, kaip tam vyrui, kurs neklausė savo ma- 
mytės. Bet ir mes iš savo pusės turime viso blogo saugotis. Tė- 
vėliai mus moko, kaip mes turime elgtis. Jie yra daug matę, daug 
patyrę. Todėl klausykime tik jų patarimų bei pamokymų ir vis- 
kas bus gerai. Tokiems vaikams ir Dievas visame kame padės. 

Pamokslo pradžioje sakiau, kad mes gyvename žemėje tam, 
kad vykdydami Dievo valią nueitumėm į dangų. O ką gi reiškia 
pildyti Dievo valią? — Dievo valią pildyti reiškia klausyti Jo 
įsakymų: šventą dieną švęsti, gerbti tėvą ir motiną, nežudyti, ne- 
paleistuvauti, nevogti, nemeluoti, žodžiu, daryti gera ir tarnauti 
Dievui su kūnu ir siela. O Dievui tarnauti mes privalome. Juk 
Dievas yra mūsų Viešpats. Jis mus sutvėrė, padarė iš nieko. 
Jis apdovanojo mus tokiomis gėrybėmis, apie kurias mes nė ne- 
pagalvojome. Be to, Jis siuntė dar savo vienintėlį. Sūnų į šią 
žemę, kad jis mus pamokytų, išgydytų mūsų silpnybes ir pra- 
liedamas savo Kraują mus atpirktų nuo pirmųjų tėvų nuodėmės. 
Tad argi nedera, kad mes Dievui tarnautumėm, jei Jis tiek kartų 
yra mums — silpniems patarnavęs? Argi nedera paaukoti visas 
savo jėgas Tam, kuris jas mums yra suteikęs ir nuolatos užlai- 
ko! Kiekvienas protingas žmogus atsakys, kad taip. Todėl da- 
bar pasižiūrėkim, kaip reik Dievui tarnauti. Aš čia paminėsiu tik 
pačius svarbiuosius dalykus. 

Garbingiausia Dievo tarnybos dalis yra malda. Kas nieka- 
da arba retai tesimeldžia — Dievui tikrai nepatinka. Juk malda 
yra pasikalbėjimas su Dievu. Maldoje mes Dievą garbinam, Jam 
dėkojam už suteiktas gėrybes ir naujų malonių prašom. Per mal- 
dą mes pakeliam savo širdis nuo žemės prie Viešpaties, prisiar- 
tinam mintimi prie Jo, o savo širdis uždegam karšta Dievo mei- 
le, taigi, atliekam kilniausią darbą. 

Dėl to ir dabar klauskime atvirai patys savęs, ar mes uo- 
liai atliekame savo maldas: ar mes jų rytais ir vakarais neaplei- 
džiam, ar meldžiamės prieš ir po valgio, ar mes pakeliam širdis 
prie Dievo dienos metu? Yra daug gerų vaikų, kurie, jei ne kas- 
dien, tai bent labai dažnai, kalba švenč;-Panelės Rožančių, klau- 
so dažnai šv. Mišių, taip pat neretai eina šv. Išpažinties ir šv. 
Komunijos. Aš pats mačiau kartą kitame krašte bebūdamas, kaip 
3 jaunos mergaitės kažkur eidamos garsiai kalbėjo rožančių. 
Tai yra labai gražus pavyzdys ir mums! Dar ir dabar pažįstu 
du labai geru berniuku, vieną 8 metų, antrą vyresnį. Pirmasis 

buvo vos tebaigęs 3 skyrius ir norėjo būtinai įstoti į I-ją klasę. 
Per visą vasarą jis mokėsi, kad galėtų išlaikyti reikalingus egza- 
minus. Naktį, prieš egzaminus, nubudo jo mamytė ir žiūri, kad 
sūnus klūpo prie lovos. Mamytė jo klausia, ką jis ten darąs. 
„Aš prašau Dievo, kad pasisektų gerai išlaikyti egzaminai“, — 
atsakė pamaldusis berniukas. Ir tas berniukas egzaminus pui- 
kiausiai išlaikė ir dabar yra vienas geriausių mokinių. Antrasis 
yra vyresnėje klasėje pirmas mokinys. Bet dėl to ir kas rytas jis 
yra pirmas prie Dievo Stalo. 

Mylimieji Eucharistijos Karžygiai! Neapsileiskime nė mes 
savo maldose. Mums, E. Karžygiams, reik čia ypatingu būdu pa- 
sižymėti ir duoti gerą pavyzdį kitiems. O ypač niekada neapleis- 
kime Karžygių maldelės, kurią mes kas rytas privalome kalbėti: 
„Visą dieną Tau aukoju, Švenč. Jėzaus Širdie“. O kiek gražaus 
laiko mes turime maldai! Eini į mokyklą arba iš mokyklos na- 
mo-—ir gali melstis. Pradėdamas ar baigdamas darbą, taip pat gali 
minutę susikaupti. Apie šventadienius nėr ko ir kalbėti. Tos 
dienos ypatingu būdu yra paskirtos Dievo garbei. Žodžiu, jei 
melstis norėsi — laiko rasi. 

Antras Dievo tarnybos būdas yra darbas. Kas nedirba, tas 
Dievui lygiai taip pat nepatinka kaip ir tas, kurs nesimeldžia. 
Darbas turi būti ne bet koks, ne taip sau nenoromis atliktas, 
bet uolus, patvarus, rūpestingas. Tiesa, mūsų darbai kol kas yra 
dar labai nežymūs. Jei koks valstybės vyras atlieka svarbų žygį 
arba šiaip sau žmogus padaro ką nepaprasto, tai apie jį rašo 
visi laikraščiai. O jei mes gerai išmokstam savo pamokas, pa- 
tarnaujam broliukui-sesutei, padedam tėveliams, tai niekas to ne- 
skelbia. Mat, taip vertina darbus žmonės. Bet Dievas visai kitaip 
žiūri. Jei mes iš Dievo meilės tuos mažus dalykėlius atliekame, 
jei mes jau iš ryto savo darbus Švenč. Jėzaus Širdžiai paaukoja- 
me, tai mūsų gerus norus Dievulis dar labiau įvertina, negu to 
žmogaus, kuris pasaulio akyse atlieka didelį žygį, bet be geros 
intencijos. Dėl to kas rytas neapleiskime pasiaukojimo maldelės, 
kad mūsų darbų vertė nežūtų. O jei gerą intenciją padarom, tai 
reikia stengtis uoliai savo pareigas atlikti. Argi manai, kad Die- 
vui patiks, jei rytą sukalbėsi: visą dieną Tau aukoju, Švč. Jėzaus 
Širdie, 0 paskui visą dieną tinginiausi? Pats supranti, kad ne. 
Todėl dabar jau pasiryžkime gerai atlikti tai, ką mums užduoda 
tėveliai, mokytojai ar globėjai, 23 

Dievui tarnauti mes turime ir gerbdami Jo sutvėrimus. Ži- 
noma, visų pirma turime gerbti paties Dievo tarnybai pavestus 
asmenis ar daiktus: kunigus, bažnyčias, šv. paveikslus, kryžius 
ir tt. Paskui visus žmonės ir visus daiktus. Prisižiūrėkite, kaip 
elgiasi geri vaikai: pakeliui jie pagerbia kryžių, bažnyčioje elgiasi 
padoriai, vieni kitų nepravardžiuoja, neapkalba, gyvulių neskriau- 
džia, neišjuokia nesveikų žmonių, duonos ar kitų atliekamų val- 
gių nemėto, žodžiu, daro tai, kas padoru, kas gera, ko juos mo- 
kytojai ir tėveliai moko. 

Br. Eucharistijos Karžygiai! Jūs dabar žinote, kas mus su- 
tvėrė ir kam mes esame sutverti. Girdėjote, kad gerasis Dievulis 
iš begalinės savo meilės mums leido gyventi šioje žemėje, ap- 
dovanojo visokiomis gėrybėmis, kad mes, pildydami Dievo valią, 
nueitume į dangų. Jūs žinote, taip pat, ką reiškia pildyti Dievo 
valia. Dabar viskas priklauso nuo jūsų: ar jūs būsite dėkingi 
Dievui už Jo gausias dovanas, ar ne; ar jūs stengsitės Jam įtikti, 
ar nesistengsite. Man rodos, kad kiekvienas geras vaikas, o 
ypač kiekvienas Eucharistijos Karžygis sakys: „Taip, Viešpatie, 
aš noriu Tau tarnauti; aš noriu būti geras vaikas; aš noriu pil- 
dyti Tavo šventą valią, nors man ir kažin kaip sunku bū- 
tų“! O tokiam kilniam pasiryžimui įvykdyti duos ir gerasis Die- 
vulis savo malonių! Amen. 


2. Štai kas yra nuodėmė! 


Sutverti mes esame tam, kad pildydami Dievo valią nuei- 
tumnėm į dangų. Tačiau, mylimieji Eucharistijos Karžygiai, jei aš 
dabar jus paklausčiau, ar yra tokių žmonių, kurie nepildo Die- 
vo valios, jūs man tikrai atsakysite, kad yra. Iš tiesų! Tokių 
žmonių yra labai daug. O gal ir mes patys prie jų priklauso- 
me? Deja, man rodos, nors tai yra ir labai nemalonu prisipa- 
žinti, kad taip. Todėl apie šį Dievo valios nepildymą arba nuo- 
dėmę, tiesa, apie labai blogą dalyką, mes norim dabar pakalbėti. 
Kalbėti ne tam, kad mes pasiliktumėm vėl tokie, kokie ir buvę, 
bet kad mes pasiryžtumėm visomis pajėgomis nuodėmės vengti, 
nes tai yra blogiausias ir biauriausias daiktas pasaulyje. 

Pirmiausia, išsiaiškinkim sau, kas yra nuodėmė.  Nuodė- 

mė yra, kaip sako mums katekizmas, laisvas Dievo ar Bažnyčios 
įsakymų laužymas. Čia gerai įsidėmėkime sau kiekvieną žodį. 
Mat, ne kiekvienas laužymas Dievo ar Bažnyčios įsakymų yra 
jau nuodėmė. Duosiu jums vieną pavyzdį, kad gerai suprastu- 
mėte mano žodžius, nes tai yra labai svarbu. 
2 Vienas ūkininkas atsikėlęs anksti rytą, skubinasi į darbą. 
Šeimininkė kažkur išėjusi, nėr kam paduoti pusryčių. Ūkininkas 
eina pats į spintą, atsipiauna mėsos ir duonos ir valgo sau. 
Tuo tarpu ateina šeimininkė ir pastebi vyrą penktadienį mėsą 
bevalgantį. (O Bažnyčia draudžią mėsą valgyti penktadienį. Tai- 
gi, rodos, kad tas ūkininkas nusidėjo, nes sulaužė Bažnyčios 
įsakymą. Tačiau čia jokios nuodėmės jis nepapildė. Kodėl? Mat, jis 
buvo užmiršęs, kad toji diena buvo penktadienis. Taigi, jei mės 
nežinome arba be savo kaltės užmirštame, kad kas nors Dievo 
ar Bažnyčios įstatymų draudžiama ir tai padarome, tai dar jokios 
nuodėmės nepapildom. 

Toliau dar katekizmas sako: laisvas laužymas. Kur laisvos 
valios nėra, ten nė nuodėmės nėra. Ir šitam dalykui paaiškinti 
duosiu panašų pavyzdį. Tu nueini, pav, kokiais nors reikalais 
pas kaimyną ir matai, kad jo vaikai penktadienį valgo mėsą. 

Tu juos perspėji, kad liautųsi. Bet jie tik supyksta, paima mė- 

sos gabalėlį ir jėga įkiša tau į burną taip, kad tu jį būtinai tu- 

ri nuryti. Ir čia, rodos, nuodėmės esama, Tačiau, kaip jūs da- 
bar jau numanote, ir čia nėra jokios nuodėmės. Kodėl gi? — 

Mat, čia trūko laisvos valios. Ką tu darei, padarei ne savo va- 

lia, bet kitų jėgos verčiamas. Nuodėmė krinta ant tų, kurie ta- 

ve vertė tai daryti, nors žinojo, kad tai draudžiama, Jie, žinoma, 
padarė nuodėmę, nes laisva valia peržengė Dievo įsakymą. To- 
dėl aš dar sykį pakartosiu, kad jūs visuomet atsimintumėte: “ 
nuodėmė yra laisvas Dievo ar Bažnyčios įsakymų laužymas. 

Dabar pažiūrėkim, koks biaurus darbas yra Dievo įsaky- 
mų laužymas. 

Sv. Rašte yra aprašyta toji diena, kada Viešpats davė Mo- 
zei 10 įsakymų, kad jis juos pagarsintų visoje tautoje. Aplink 
visą Sinajaus kalną, kur Dievas žadėjo nusileisti, buvo apibrėž- 
ta riba, kad niekas jos neperžengtų. O kas ją peržengs, ar žmo- 
gus ar gyvulys, tuojau turės žūti. „Kada jau buvo atėjusi tre- 
čioji diena, rašo šv. Raštas, ir išaušęs rytas, štai, pasigirdo“ 
griausmai ir ėmė žaibuoti, ir tirščiausi debesys apdengė kalną, 
ir trimito balsas skambėjo vis smarkiau, ir tauta būdama sto- 
vyklose nusigando.. O visas Sinajaus kalnas smilko, nes Vieš- 
pats buvo nužengęs ant jo ugny, ir dūmai iš jo kilo, kaip iš 
krosnies, ir visas kalnas būvo baišus. Ir trimito skardas pamažu 
vis didėjo ir skambėjo vis toliau ir plačiau“. Paskui Dievas pa- 
sakė visą dešimtį įsakymų, kuriuos ir mes dabar katekizme mo- 
komės. „Visa gi tauta, rašo šv. Raštas toliau, girdėjo griaus- 
mus ir trimito skardą ir matė žaibus ir smilkstantį kalną, o nu- 
sigandę ir baimės apimti stovėjo iš tolo, sakydami Mozei: Tu 
mums kalbėk ir klausysime; tenekalba mums Viešpats, kad kar- 
tais nenumirtume“ (2 Moz. 10, 20 sk.). Taigi, visa žydų tauta 
bijojo Dievo balso ir prašė Mozės, kad jis tarpininkautų. 

Ir mes to. galingo Dievo, kurio bijojo visa žydų tauta, 
nuo kurio pasirodymo drebėjo žemė ir rūko kalnai, išdrįstame 
neklausyti ir laužyti Jo šventus įsakymus! Argi tai nėra didžiau- 

: sias Dievo įžeidimas ir mūsų nematytas akiplėšiškumas? 

4 Aname pamoksle mes matėm, kiek ir kokių didelių gėry- 
2 bių Dievas mums suteikė. „Ką tu turi, klausia apaštalas Povilas, 
2 ko neesi gavęs?“ (1 Kor. 4, 7). Taigi, ką tik mes turime, turime 
. ne iš kito, bet tik iš Dievo. Iš tiesų! Jis kraute apkrovė mus 
visokiais turtais ir malonėmis. O kaip mes Jam už tai atsilygi- 
nam papildydami nuodėmę? 

Mes vadiname Dievą savo tėvu. „Tėve mūsų“ kalbame 
kasdien. Ir gerai darome, nes Dievas yra mūsų tėvas, 0 mes 
lo vaikai. Dabar patys pagalvokite, ar gerai daro tas vaikas, ku- 
ris savo tėvelių neklauso? Argi dėkingas jis yra savo geriems 
tėveliams, jei jis už gerą blogu apmoka? Lygiai tokie nedėkingi 
esame ir mes, jei neklausomė Dievo įsakymų. 

4 Stai prieš mūsų akis kabo kryžius su Viešpaties kūnu. Ar 
“jūs kada nors pagalvojote, kokį skausmą iškentė Išganytojas ant 

kryžiaus? Jei mums kada nors dantį ar galvą skauda, tai prade- 
dam tuojau verkti, dejuoti. Išganytojo kančios buvo nepalygi- 
namai didesnės. Ir kodėl Išganytojas turėjo visa tai kęsti? — 
O gi už mūsų ir mūsų tėvų nuodėmes. Ir kiekviena dabartinė 
mūsų nuodėmė, tarytum, iš naujo kala Išganytoją prie kryžiaus 
ir atnaujina visus Jo skausmus. Taigi, ar mes dar nesupranta- 
me, kad nuodėmė yra biauriausias daiktas ir didžiausias Dievo 
įžeidimas? 

Nuodėmė yra taip pat ir didžiausia skriauda sau pačiam. 
Jei mes Dievo neklausytume ir sulaužytume laisva valia Jo įsa- 
kymą — Dievas nieko neprarastų, bet mes viską. Mes praras- 
tume visus turtus, kuriuos buvom anksčiau danguje susikrovę. 
„Jei teisusis nusigręš nuo savo teisybės, sako Dievas pranašo 
lūpomis, ir darys neteisybę, lygią visiems pasibiaurėtiniems dar- 
bams, kuriuos paprastai daro bedievis, nejaugi jis bus gyvas? 
Nebus atsiminta visos jo teisybės, kurią buvo daręs“. (Ez. 
18, 24). 

Jūs jau esate girdėję, kad per šv. Krikštą mes įgyjame pa- 
švenčiamą malonę ir tampame Dievo vaikais. O tuos vaikus 
Dievas labai myli, nes jie patinka Dievuliui savo skaistumų, ne- 
kaliumu. Jei kas pašvenčiamoj malonėj miršta — eina tiesiog į 
dangų. Ir tą brangiausią sielos papuošalą — pašvenčiamą malo- 
nę, mes prarandame per nuodėmę. Nuodėmė atima mums teisę va- 
dintis Dievo vaikais ir būti dangaus dalininkas. Ji sutepa žmogų taip, 
kad Dievas jo nebepažįsta. Dėlto paskutiniame teisme Dievas 
sakys visiems nuodėmėje mirusiems: „Aš niekuomet jūsų nepa- 
žinau; atstokite nuo manęs, jūs, piktadariai!“ (Mato 7, 23) O kur 
tu tada pasidėsi, jei Dievas tave atstums nuo savęs? Kur tu pa- 
bėgsi nuo Dievo rūstybės, jei Jam priklauso dangus ir žemė? 

Taigi, Br. E. Karžygiai! Jūs matote, koks baisus daiktas 
yra nuodėmė. Todėl prancūzų karaliaus Liudviko Šventojo mo- 
tina nuolat kartodavo savo sūnui šiuos rimtus žodžius: „Atsi- 
mink visuomet, mano sūnau, kad pasaulyje nėra didesnės ne- 
laimės, kaip nuodėmė. Nors aš tave ir labai myliu, bet vis dėl- 
to mieliau man būtų matyti tave dabar nekaltą ant karsto len- 
tos gulintį, negu kada nors sužinoti, kad tu į tą nelaimę įpuo- 
lei“, Aš žinau, kad ir jūs dabar norite padaryti tvirtą pasiryžimą 
niekuomet nenusidėti, niekuomet neįžeisti gerojo Dievulio. Į tą 
jūsų pasiryžimą mielai žiūri ir Išganytojas. Jis tikrai jums padės 
nuodėmės išvengti, jei ir jūs patys to saugositės. 

Mylimieji E. Karžygiai! Gal jūs dar iš katekizmo pamokų 
atsimenate, kad nuodėmės nėra vienodos. Pavyzdžiui, kas kita 
yra žmogų užmušti, kas kita tik susipešti su draugu. Žmogų 
užmušti yra kur kas didesnė nuodėmė negu susipešti. Taigi, 
nuodėmių esama dvejopos rūšies: didelių ir mažų. Didelę nuo- 
dėmę daro tas, kuris visiškai laisvai ir sąmoningai laužo Dievo 
įsakymus dideliuose daiktuose. (O mažą nuodėmę padaro tasai, 
kuris laužo Dievo įsakymus mažuose daiktuose arba dideliuose 
daiktuose ne visai laisva valia. Tačiau aš labai bijau, kad jūs 

tame svarbiame dalyke nesuklystumėte ir kad nepamanytumėte, 
kad sunkios nuodėmės reik vengti, o į mažąsias nuodėmes dė- 
mesio nekreipti. Tai būtų visiškai klaidinga. Nuodėmė, ar sunki 
ar lengva, yra baisus Dievo užrūstinimas ir didžiausias jam ne- 
dėkingumas. Skirtumas yra tik toks, kad sunkiąja mes praran- 
dame dangų, o mažąja nuodėme visiškai dangaus neprarandame, 
bet dėl to turime ilgus metus skaistykloje kentėti ir savo dėmes 
nusivalyti. Be to, dar mažosios nuodėmės yra labai pavojingas 
dalykas mūsų sielai: „Kas mažų dalykų nepaiso, sako šv. Raš- 
tas, eina pamažu prapultin“ (Sir. 19, 1). O šv. Jonas Auksabur- 
nis mano, kad didžiosios nuodėmės mažesnio rūpestingumo rei- 
kalingos negu mažosios. Mat, dažnai mes į mažąsias nuodėmes 
dėmesio nekreipiame ir tuo būdu nuslįstame į didžiąsias nuo- 
dėmes. Tuo tarpu sunkių nuodėmių stropiau saugojarmnės. To- 
dėl, kas nori išsaugoti visišką širdies nekaltumą, tas turi vengti 
ir mažų nuodėmių. 

Kalbėdamas apie nuodėmių biaurumą aš sakiau, kad sun- 
kios nuodėmės prikalė mūsų Išganytoją prie kryžiaus. O ma- 
žosios nuodėmės nekala Jėzaus prie kryžiaus, bet nuolat Jį žei- 
džia. Jūs esate matę Švenč. Jėzaus Širdies paveikslą, iš „kurio 
ištrykšta ugnis, o viršuje tarp liepsnų matyti kryžius. Žemai 
matyti šventoji Žaizda ir šalia jos erškėčių vainikas. Tas erš- 
kėčių vainikas yra tikrai mažųjų nuodėmių paveikslas. Kas ma- 
žą nuodėmę padaro, tas lyg smeigia erškėtį į Jėzaus Širdį. t 

Brangieji! Ar mes norėtume žeisti Išganytojo Širdį, tą Širdį, 
kuri mus taip karštai mylėjo ir dabar dar tebemyli? Savaime 
aišku, kad ne! O jei taip, tai venkime nuodėmių ir tų pavojų, 
kurie veda į nuodėmes. Man rodos, kad didesnį skaičių nuodėmių 
mes papildome ne patys iš savęs, bet draugų sugundyti. Todėl 
venkime ir blogų draugų, nes su kuo sutapsi, toks ir pats tapsi. - 

Jūs žinote dabar, kas yra nuodėmės ir keleriopos jos esti. 
Dabar pasižiūrėkim, kokias mes nuodėmes dažniausiai papildom, 
kad geriau galėtumėm jų išvengti. 

Visų pirmą mes dažnai nusidedam prieš ketvirtąjį Dievo 
įsakymą. Aš jau apie tai su jumis kalbėjau ir sakiau, kad kiek- 
vienas vaikas turi klausyti savo tėvo ir motinos. Dabar aš no- 
riu su jumis pasitarti ne apie paklusnumą, bet apie pagarbą sa- 
vo tėveliams. Iš tiesų! Tėvelius reik gerbti, nes jie yra paties 
Dievo mums skirti valdytojai. Gerbti reik ir tėvelių žodžius. Ko 
mus draugai moko, ne visuomet išeina į gera, bet ko tėveliai 
moko, moko gero linkėdami. Jie mus myli ir nori, kad mes bū- 
tumėm laimingi. Jie pažįsta taip pat mums gresiančius pavojus. 
Todėl jų įspėjimų reik klausyti. Gerbti jų žodžius reik ir tada, 
kai jie mus bara, ar net baudžia. Aš dar nė vieno gero žmo- 
gaus nesutikau, kuris būtų savo tėveliams nedėkingas už paba- 
timus ir nubaudimus, bet daugelį mačiau tokių, kurie labai dė- 
kojo už kiekvieną perspėjimo žodį. Gerbti tėvelius reik ypač 
tada, kada jie eina senyn ir silpnyn. Geri vaikai su ypatingu 
rūpestingumu tokiems tėveliams patarnauja. 

Antroji, dažnai pasitaikanti nuodėmė yra melas ir nepado- 
rios kalbos. Tiesa, liežuvis yra didelė Dievo dovana. Pamany- 
kim sau, kokiame varge mes būtumėm, jei negalėtumėm susi- 
kalbėti. O melu toji didelė Dievo dovana sunaudojama visiškai 
blogiems tikslams. Tai jaučiam ir mes patys. Žiūrėk, jei kas 
pameluoja — tuojau nurausta, akis nuleidžia žemyn, o jo širdy 
pasidaro kažkaip neramu ir nemalonu. Tai yra sąžinės balsas 
ką blogą padarius. 

Dar negražiau esti, kada vaikai keikia, vartoja nepadorius ir 
šlykščius žodžius. Yra pasaka apie vieną raganos užkeiktą mer- 
gaitę. Jai bekalbant šokdavusios iš burnos varlės, šlykščios pa- 
matinės ir driežai. Panašiai esti ir su tais, kurie vartoja neskais- 
čius ir biaurus žodžius. Atsiminkime sau, kad kiekvieną mūsų 
žodį girdi Dievas. Jei mes gerų žmonių akivaizdoje tokių žo- 
džių gėdijamės vartoti, juo labiau Dievo akivaizdoje. Stokim, 
tat, visi į kovą su nepadoriomis kalbomis mūsų tarpe! 

Taip pat labai negražus daiktas yra muštynės vaikų tarpe. 
Atminkim sau, kad kiekvienas mūsų draugas yra Dievo vaikas; 
todėl nevalia prieš jį rankos pakelti, O kas vargšą gyvulėlį 
skriaudžia — tas yra dažniausiai pats kaltas. Jei mes juos ge- 
rai prižiūrėtumėm, gyvuliai žalos nedarytų.  Pasimokykim čia iš 
šv. Pr. Asyžiečio, kuris gyvulius vadindavo savo broliais ir se- 
serimis. 

Baigdamas savo pamokslėlį aš norėjau jums paaiškinti, 
kaip mes privalome elgtis, kokiai nors pagundai užėjus. Geresnio 
pavyzdžio čia nėra, kaip mūsų Išganytojas. Šv. Rašte skaitome apie 
Ji, kad Jis, rengdamasis savo apaštališkam darbui, išėjo į tyrus. O 
ten išbuvo 40 dienų nevalgęs ir negėręs. Po to aplankė Jį pik- 
toji dvasia ir gundė net tris kartus. Ji prašė Viešpatį iš ak- 
menų padaryti duonos ir tuo pasistiprinti, paskui nušokti nuo 
Jeruzalės bažnyčios bokšto, kad žmonės pripažintų Jį Mesiją 
esant, galų gale pulti prieš piktą dvasią ant kelių, 0 ji Jam ati- 
duosianti visą valdžią žemėje. Išganytojas visų tų viliojimų ne- 
priėmė, bet atsakė: „Eik šalin, šėtone, nes parašyta: Viešpatį, sa- 
vo Dievą garbinsi ir jam vienam tarnausi“ (Mat. 4, 10). Ir vel- 
nias tuojau nuo Jo atstojo. Kada ir mus užpuls pagundos ir 
vilios padaryti blogą darbą, tuomet ir mes atsakykime toms 
velnio mintims Viešpaties žodžiais: „Eik šalin, šėtone, nės pa- 
Velka Viešpatį, savo Dievą garbinsi ir jam vienam tarnausi“. 

men! 


Taip baudžia Dievas tik už vieną nuodėmę 


Mylimieji Eucharistijos Karžygiai! Aną kartą mes ilgai kal- 
bėjome apie nuodėmę. Matėm, kad ji yra didelis įžeidimas Vieš- 
paties Dievo ir skriauda sau pačiam. Todėl jau dėl šių dviejų 
priežasčių reiktų nuodėmės vengti visomis pajėgomis. Bet tai 
toli gražu ne viskas. Už kiekvieną nuodėmę yra taip pat skirta 
ir teisinga Dievo bausmė. „Jeigu, sako šv. Ignacas, Dievo meilė 

nesulaiko mus nuo nuodėmės, tegul nors baimė amžinosios baus- 
mės atitraukia mus nuo to pragaištingo darbo“. Dėl to aš no- 
rėjau šiame pamoksle pakalbėti su jumis apie tas nepaprastas 
bausmes, kurios po mirties laukia kiekvieno nusidėjėlio, 

Visų pirma pažiūrėkim, kaip Dievas nubaudė dangaus an- 
gelus už jų puikybę, paskui kaip mūsų tėvus už nepaklusnumą 
ir gale pamąstysime apie vieno nusidėjėlio bausmę, kuris padarė 
tik vieną nuodėmę. Baigdami sužadinsime tobulą gailestį už savo 
nuodėmes. 

Prieš nupuolimą angelai buvo gražiausi Dievo tvariniai, Tai 
buvo grynos dvasios, skaisčios, kaip žvaigždės, papuoštos aukštu 
protu, tvirta valia ir gausiomis Dievo malonėmis. Jų paskyrimas 
buvo garbinti Dievą, nuolat Jį regėti ir būti amžinai danguje. 
Vienas jųjų — Liuciferius buvo dar gausiau apdovanotas negu 
kiti. Tačiau tik vieną bandymą reikėjo jiems atlikti, kad pasiro- 
dytų, ar ištikimai ir noromis jie Dievui ir toliau tarnaus. Kokio 
bandymo būta — mes nežinom. Tik tiek težinom, kad dalis an- 
gelų pasikėlė į puikybę ir drįso tarti Viešpačiui tą baisų žodį: 
„Mes Tau netarnausime!“ Apjakę savo grožiu ir galybe jie iš- 
drįso Dievui pasipriešinti ir Jo šv. valios nepildyti. Tai buvo di- 
džiausia puikybė, didžiausias proto ir valios naudojimas piktam 
laužant Dievo įsakymą. 

Taip angelai padarė sunkiąją nuodėmę. Ir tuo pačiu aki- 
mirksniu jie buvo, kaip žaibas, nutrenkti iš dangaus į pragaro 
tamsybes. Dar neseniai jie buvo gražiausi tvariniai, Dievo numy- 
lėti, nepaprastai laimingi, o dabar šlykščiausieji kūriniai, Dievo 
atstumti ir amžinai paniekinti. Jų protas aptemo antgamtiniams 
dalykams, valia palinko į blogą, o galybė virto baime. Iš šviesos 
angelo pasidarė Liuciferius — įkūnyta pasaulio blogybė. Jų nuo- 
dėmė buvo sunki, nes jie gerai pažino Dievą, turėjo laisvą valią — 
galėjo rinktis Dievo tarnybą taip, kaip kiti angelai kad padarė. 
Tačiau jie norėjo blogo, norėjo Dievui prieštarauti užmiršdami 
kas esą. Todėl juos Dievas taip griežtai nubaudė. 

Ir toji viena — vienintėlė nuodėmė podarė iš angelų piktąsias 
dvasias, iš Dievo vaikų — prakeiktuosius, iš laimingiausių tvari- 
nių — nelaimingiausius. Br. E. Karžygiai! Jei angelai nupelnė to- 
kią bausmę už vieną nuodėmę, tai ką nupelnėm mes už daugelį 
nuodėmių? 

Antrasis sunkios nuodėmės pavyzdys yra mūsų pirmųjų 
tėvų — Adomo ir Ievos nupuolimas. Pirmieji tėvai, tiesa, nebuvo 
angelų tobulumo ir grožybės, bet vis dėlto gausiai Dievo apdo- 
vanoti; šimtą kartų gausiau negu mes. Jie kalbėjosi su Dievu, 
kaip vaikai su tėvu. Turėdami pašvenčiamą malonę jie gyveno 
Dievo meilėje linksmi, laimingi, visko pertekę. Visas rojus su 
savo patogumais buvo skirtas jų gyvenimui. Nei ligos, nei 
skausmai nei šiaip sau nelaimės jų nekankino. Mirties jie taip 
pat nebijojo, nes mirtis atėjo tik per jų nuodėmę. Taigi, po lai- 
mingo gyvenimo jie būtų perėję be mirties tiesiog į dangų, kur 

amžinai būtų regėję Dievą veidas į veidą. Iš tiesų! Jie buvo tokie lai- 
mingi, kad psalmistas nustebęs klausia: „Kas gi yra žmogus, kad 
Tu jį atsimeni? arba žmogaus sūnus, kad jį lankai? Padarei jį trupu- 
tį mažesnį už angelus; garbe ir šlove apvainikavai jį“ (Ps. 8,5—6). 

Tačiau ir pirmieji žmonės turėjo atlikti jiem skirtą bandymą: 
nevalgyti nuo vieno medžio vaisių. Bandymas, rodos, buvo la- 
bai paprastas. Juk be šito medžio jiems visko užteko. Antra ver- 
tus, Dievas jiems aiškiai sakė, jei jie nuo šio medžio valgys — 
tuomet jie turės mirti. To, rodos, ir turėjo užtekti. Bet kur tau! 
Ta pati piktoji dvasia, kuri už nepaklusnumą Dievui buvo išmes- 
ta iš dangaus, panoro sugundyti ir pirmuosius tėvus neklausyti 
Dievo. Todėl, apsimetusi žalčiu ir apsivyniojusi medį, pradėjo 
įkalbinėti Ievai: jei valgysite šito medžio vaisių — būsite kaip 
dievai. Ir Ieva paklausė tuščių ir apgaulingų žodžių: nuskynė 
vaisių, pati ragavo ir davė Adomui. Šitai ir antroji sunki nuo- 
dėmė! Adomas ir Ieva tuojau pažino bloga padarę ir pasislėpė 
krūmuose. Kokia kvailybė slėptis nuo Dievo, blogą padarius! 
Juk Jis visa mato ir visa žino! 

Ir šitoji nuodėmė, kaip ir angelų, nepasiliko nenubausta.- 
Viešpaties angelas atėjo ugnies kalaviju nešinąs ir išvarė nusidė- 
jusius iš rojaus. Didžiausios nelaimės puolė tuojau ant jų ir 
ant jų vaikų. Jie turėjo dabar prakaitu uždirbti sau duonos toje 
žemėje, kuri tik dyglius ir usnis daigina. Netrukus pamatė Ieva 
savo sūnaus Abelio nekaltą kraują, paties brolio pralietą. O to 
sunkaus ir vargingo gyvenimo pabaiga — mirtis. Tačiau tai dar 
ne visos bausmės už tėvų nuodėmę, Viename tik Kauno mies- 
te yra apie 10 įvairiausių ligoninių, kur šimtais žmonių dejuoja 
ir kenčia didžiausias kančias. O kiek ligonių yra kituose mies- 
teliuose, kiek kaimuose, kiek visame pasauly? Iš kur visa tai? 
— o gi iš pirmųjų tėvų vienintėlės nuodėmės. Jei jie nebūtų nu- 
sidėję — pasaulis to vargo būtų nematęs ir nepažinęs. Jūs dar 
esate maži ir didžiojo karo nematėte. Bet pasiklausykite vyres- 
niųjų, kokių baisių dalykų jie patyrė. O tokių karų yra ir dau- 
giau buvę, kur milijonai žmonių paliko savo gyvybę, o tūkstan- 
čiai grįžo namo sužaloti, praradę sveikatą ar kokią nors kūno dalį. 
Juos kartais ir mes gal esamė matę vaikščiojančius nuo durų 
prie durų, griežiančius kokiu nors instrumentu arba siūlančius 
ko nors pirkti. 

Taip baudžia Dievas vieną sunkią nuodėmę. O kiek mes 
jų savo trumpame gyvenime esame padarę? 

Brangūs Eucharistijos Karžygiai! Iki šiol mes kalbėjome 
apie angelų ir pirmųjų tėvų nuodėmių bausmes. Tiesa, jos yra 
labai baisios, bet vis dėl to svetimos. Dėl to dabar apmąstyki- 
me bausmę, skirtą už mūsų pačių sunkias nuodėmės. 

Sakykim, kad vienas mūsų amžiaus vaikas sunkiai nusidė- 
jo, neklausydamas tėvelių. Išpažinties jis nepriėjo ir mirė sun- 
kioje nuodėmėje. Kur yra dabar jo siela? Žinoma, jei jis būtų 
sužadinęs tobulą gailestį už savo nuodėmes, būtų nuėjęs tik 

į skaistyklą, bet jei to nepadarė, kur, tad, atsidūrė jo siela? — O 
gi ne kur kitur, kaip pragare, kančių ir dantų griežimo vietoje. 
Kad pragaras yra — tai žinome mes iš Viešpaties žodžių (Luk. 16, 
24; Mat. 18, 9; 25, 41-46; etc.). O kurgi kitur teisingasis Dievas 
padėtų nusidėjėlius, jei ne pragare? O gal kartu su geraisiais ir 
šventaisiais žmonėmis, kurie pildo Jo šv. valią! Ne! Niekuomet! 

Taigi, aišku, į pragarą. O ką mato tenai jo akys? — Ogi 
ugnies liežuvius, ugnies jūrą, apsupančią visus prakeiktuosius. 
Jos mato nelaimingųjų kūnus, besiraitančius dėl didžiausių skaus- 
mų. Toji ugnis nedaro malonumo, kaip iš tolo besišildančiam, 
bet degina, pereina per kūną iki kaulų. O ar ilgai užtruks toji 
ugnis? — Visą amžinybę; nesibaigs niekuomet, degs amžinai. 
Paklauskim nuteistojo į pragarą, ar ilgai jį džiugino malonumas, 
kurį jis turėjo iš nuodėmės. Gal tik vieną akimirksnį, gal valan- 
dą ar dieną. O bausmė už nuodėmę bus amžina. Kokia, tad, 
kvailybė yra padarryti nuodėmę! Prakeiktojo akys mato taip pat 
ir piktąsias dvasias, tuos šlykščiausius tvarinius, besityčiojančius 
nelaimingųjų kančiomis. 

O ką girdi ausys? — Ogi vaitojimus, dejavimus, keiksmus, 
dantų griežimą, prašymus bei pagelbos maldavimus. Bet niekas 
jų prašymų neišklausys, niekas kančių nepalengvins, nors ir ka- 
žin kaip prašytų. Tiesa, buvo laikas, kada galėjo savo sielas iš- 
ganyti vengdami pikto ir darydami gera. Bet dabar jau per vėlu. 
Dabar jau viskas prarasta, atbaigta, Niekas jų likimo nebepakeis. 

O ką jaučia širdis? — O gi tai, kad jokios išsigelbėjimo 
vilties nebėra. Nelaimingųjų protas pažįsta, kad yra Dievas, ku- 
ris geriesiems dangų pažadėjo. Todėl jie prikaišioja sau, kad že- 
mėje laiko geriems darbams neišnaudojo. Tas pyktis ant Dievo 
ir ant paties savęs juos taip kankina, kaip koks kirminas. Tuo 
būdu jų kančios pasidvigubina. Kartais žmonės nusiskundžia, 
kad jiems čia žemėje labai sunku gyventi. Bet man rodos, kad 
kiekvienas pasmerktasis mielai sutiktų šimtą kartų vargingiau 
gyventi, negu kad pragare amžinai kentėti. 

Mylimieji Eucharistijos Karžygiai! Ko moko mus tos bai- 
sios pragaro kančios? — Ogi trijų dalykų. Pirmiausia dėkingu- 
mo už Dievo gailestingumą. Juk jei žmogus “atsiduria pragare 
tik už vieną nuodėmę, tai juo labiau priderėtų toji bausmė tiems, 
kurie dažnai nusideda. O jei Dievas mus dar iki šiol nenubau- 
dė — tai nė mūsų nuopelnas, bet Jo malonė. Iš tiesų! Dievas 
yra mums gailestingas. Jis nenori, kad mes nusidėję žūtumėm, 
bet kad gera išpažintim vėl su Juo susitaikintumėm. Štai kaba 
Viešpaties kryžius prieš mūsų akis. Tai yra mūsų išganymas ir 
viltis. Nė vienas nusidėjėlis, kuris Dievo gailestingumo šauksis, 
nebus Jo atstumtas. Šaukimės ir mes tat Viešpaties pagelbos ir 
mūsų malda bus išklausyta. 

Pragaro kančios moko mus taip pat ir nuodėmių baimės. 
Jei nusidėjo taip aukštai stovinčios dvasios — dangaus angelai, 
tai mums gresia dar didesnis pavojus. Jei nusidėjo mūsų pir- 

mieji tėvai — tokie tobuli tvariniai, tai juo labiau galim nusidėti 
mes — silpni jų vaikai. Todėl padarykim dabar tvirtą pasiryži- 
mą: aš nenoriu už visus pasaulio malonumus padaryti sunkios 
nuodėmės. Geriau mirti, negu nusidėti! Pasiryžkim taip pat vengti 
visų pavojų, vedančių į nuodėmę. Nes kas myli pavojus, tas + 
nno jų ir žus. 

Trečioji pamoka tai mūsų rūpestis atitraukti kitus žmones 
nuo blogų darbų. Pav., tu gridi kokį nors vaiką keikiant, varto- 
jant nepadorius žodžius. Tuojau gali jį įspėti, kad liautųsi. Tu 
pastebi, kad tavo pažįstamas meluoja ar vagiliauja — pamokyk 
jį vienų vieną, kad tai yra nuodėminga ir Dievui labai nepatin- 
ka. Matai draugus dažnai besimušant ar besipešant. Prašyk gra- 
žiuoju, kad daugiau to nebedarytų. Įtrauk juos į gerą vaikų drau- 
giją. Prikalbėk juos įsirašyti į Eucharistijos Karžygius arba į an- 
gelaičius. Tokiu būdu tu būsi tikras apaštalas savo draugų tar- 
pe. O tau Dievulis už tokius gražius darbus gausiai atlygins. 

Dabar, Myl. Eucharistijos Karžygiai, klaupkimės visi prieš 
Išganytojo kryžių, kuriuo mes esame atpirkti, sužadinkim padė- 
kos ir tobulo gailesčio aktą, kad Dievulis mums dovanotų vi- 
sas mūsų nuodėmes. 

Ačiū Tau, Viešpatie Dieve, už tai, kad Tu mane iki šiol 
saugojai nuo amžinos mirties. Kiek kartų esu nupelnęs pra- 
garą savo nuodėmėmis! Bet Tu mane vis saugojai ir neleidai 
pražūti, Tu mane globojai, nors aš Tau buvau toks nedėkingas. 
Gailiuosi, tat, dabar visa širdimi už visus padarytus įžeidimus. 
Tu mane apkrovei visokiomis gėrybėmis, 0 aš Tau blogu už 
gera atsimokėjau. Aš savo didžiomis nuodėmėmis iš naujo ka- 
liau Tave prie kryžiaus, o mažomis nuodėmėmis dažnai žeizda- 
vau Tavo Švenč. Širdį. Gailiuosi už savo nusidėjimus ne tik, kad 
praradau dangų ir nupelniau amžiną bausmę, bet labiau dėl to, 
kad Tave, savo Geradarį, tiek kartų įžeidžiau. Viešpatie, man tik- 
rai gėda dabar pasirodyti Tavo akivaizdoje. Tačiau, pasitikėda- 
mas Tavo gailestingumu, prašau dovanoti visas mano nuodė- 
mes. Atleisk man, Viešpatie, visas kaltes ir netobulumus, kuriuos 
atmenu ir kurių neaimenu. Aš prižadu sąvo doru gyvenimu ati- 
taisyti tai, kur buvau nuklydęs. 

Ir tu, Švenčiausioji Panele, mano Motina ir Globėja, užtark 
mane! Amen! | 


4, Nusidėjėlio išganymas — šv. Išpažintis! 


„Vienas tėvas turėjo du sūnu. Jaunenysis iš iųdviejų tarė 
tėvui: Tėve, duok man mano dalį, kuri man pridera. Jis pa- 
dalijo jiedviem paveldėjimą. Po kelių dienų įaunenysis sūnus, 
visa surinkęs, iškeliavo į tolimą šalį ir, gyvendamas išdyku- 
siai, išeikvojo tenai savo dalį. Jam visa išeikvojus, kilo anoje 
šalyje badas, ir jis pradėjo stokoti. Pada jis nuėjo ir pristojo 

Das vieną anos šalies gyventoją; tas ii nusiuntė į savo ūkį 
kiaulių ganyti. Jis norėjo pripildyti savo pilvą ėdalų, bet ir 
to niekas jam nedavė. Apsimąstęs pats sau vienas tarė: Kiek 
daug samdininkų mano tėvo namuose turi apsčiai duonos, 0 
aš čia badu stimpu! Kelsiuos, eisiu pas tėvą ir sakysiu: „Tėve, 
aš nusidėjau dangui ir tau; jau nebesu vertas vadintis tavo 
sūnumi; laikyk mane kaip vieną savo samdininkų“. Taigi, jis 
kėlėsi ir grižo pas savo tėvą. Bet jam dar toli tebesant, jo 
tėvas pamatė ii ir buvo gailestingumo sujudintas: pribėgęs 
puolė jam ant kaklo ir ii pabučiavo. Sūnus jam tarė: +„Lėvė, 
nusidėjau dangui ir tau; jau nebesu vertas vadintis tavo sū- 
numi“. Tačiau tėvas tarė savo tarnams: „Greitai išneškite 
gražiausią drabužį ir apvilkite ij; duokite iam žiedą ant rankos 
ir kurpes ant io kojų. Atveškite taip pat nupenėtą veršį ir 
papiaukite; valgykime ir pokyliaukime, nes šitas mano sūnus 
buvo miręs ir atgijo, buvo pražuvęs ir atsirado“. 

Br. Eucharistijos Karžygiai! Taip elgiasi Dievas su nusi- 
dėjėliais per šv. Išpažintį. Jis nekenčia nuodėmės, už ją smar- 
kiai baudžia, bet nusidėjėli myli. Jei tik nusidėjėlis gailisi 
savo blogo darbo, Dievas jam tuojau visa dovanoja ir apvelka 
jį nauju pašvenčiamosios malonės rūbu. Ta nekaltumo rūbą 
galime gauti ir mes per šv. Išpažintį. Išsiaiškinkime, tad, 
dabar sau, kas yra šv. Išpažintis, kokia jos nauda ir kaip reik 
ja naudotis. . 

Išpažintis yra atleidimas nuodėmių, padarytų po krikšto. 
Mat, Išganytojas, prisikėlęs iš mirusiųjų ir apsireiškęs savo 
mokytiniams, tarė: Imkite Šventąją Dvasią. Kam nuodėmes 
atleisite, tam jos atleistos, ir kam sulaikysite, jos sulaikytos 
(Jon.. 20, 22—23). Taigi, šiais žodžiais Išganytojas aiškiai pa- 
vedė savo apaštalams galią nuodėmes atleisti. Savaime aišku, 
kad dovanoti įžeidimą tegali tik tas, kuriam iis buvo pada- 
rytas. Todėl ir kunigas duoda nuodėmių atleidimą ne pats iš 
savęs, bet Viešpaties vardu. Kunigas yra čia Dievo vietinin- 
kas. Tokiu būdu, jei mes kunigui nuodėmes išpažįstame — 
išpažįistame Dievui, ir įei kunigas mums dovanoja — dovanoja 
ir pats Dievas. 

Ką turime daryti, kad tikrai priimtumėm atgailos sakra- 
mentą, vadinas, kad mūsų šv. Išpažintis būtų gerai atlikta? — 
Pirmiausia reik nuodėmės atsiminti: kokias nuodėmes pada- 
rėm, kiek kartų... Gerai sąžinės sąskaitai daryti gali mums 
padėti maldų knygelės, kuriose visa tai galim rasti. 

Suskaičius nuodėmes reik už jas gailėtis. Jei žmogus 
bloga padarė — Dievą įžeidė — ir dar to nesigaili, tai kaipgi 
jam. Dievas gali atleisti? Kas kita yra, jei jis gailisi ir atsi- 
prašo. Tada ir Dievas atleidžia. 

Paskui reik tvirtai pasižadėti daugiau nebenusidėti. Pa- 
galvokim tik. ar mums tėveliai dovanotų, jei mes sakytumėm: 
„Tėveli, aš gailiuos, tai padaręs ir tave įžeidęs; dovanok man, 
bet rytoj aš ir vėl taip elgsiuos“. Žinoma, kad tėvelis nedo. 

vanotų. Taip elgtųsi ir Dievas, kuris nori, kad mes visa šir- 
dimi nuodėmės neapkęstume. Taigi, prie geros išpažinties pri- 
klauso ir gailestis už nusidėjimus su tvirtu pasiryžimu daugiau 
nebenusidėti ir vengti nuodėmės pavojų. 

Nuodėmės reik taip pat aiškiai kunigui pasisakyti, kad 
kunigas suprastų, ką mes padarėm. O kam tai reikalinga? — 
Mat, kunigai turi Žinoti, ar žmogus vertas išrišimo, ar ne. 
Kartais esti tokių nuodėmių, tiesa, dažniausiai suaugusiųjų 
tarpe, kurių kunigas išrišti negali. Tuokart reiktų kreiptis i 
vyskupą. Kunigas turi nuodėmę žinoti ir tam, kad galėtų 
žmogų tinkamai pamokyti ir skirti tinkamą atgailą — didesnę 
ar mažesnę. 

Prieš kelioliką metų mirė vienas garsus misijonierius — 
T. Damijonas. Jis gyveno 10 metų vienoje saloje su raupsuo- 
taisiais, slaugė iuos ir beslaugydamas pats liga užsikrėtė. 
Sveikieji žmonės iš tolo vengė tos salos. Tik retkarčiais atva- 
žiuodavo laivai su įvairiais daiktais, skirtais ranpsuotiesiems. 
Jei žmonių tarpe pasitaikydavo kunigas, T. Damijonas turė- 
davo krante stovėdamas garsiai šaukti ir tuo būdu savo išpa-. 
žintį atlikti. Jis nesigėdijo, iei io išpažinties dalykus ir kiti 
žmonės nugirstų. Mums to daryti nereikia. Ką mes pasisa- 
kome per šv. Išpažinti, tą žino tik kunigas ir Dievas. Kunigui 
yra griežčiausiai uždrausta kas nors apie išpažinties dalykus 
kalbėti. Yra atsitikimų, kur kunigai net savo gyvybe palydėjo, 
saugodami išpažinties paslapti. 

Po šv. Išpažinties reik atlikti kunigo skirtą atgailą. At- 
gaila turi parodyti, kad mes iš tiesų džiaugiamės susitaikę su 
Dievu ir norime ateity viso blogo vengti. Kas atgailos nenori 
atlikti, tas vėl Dievą užrūstina. 

Šventvagišką išpažinti atlieka tas, kuris arba nerūpestin- 
gai padaro sąžinės sąskaitą, arba vieną nuodėmę paslepia, 
arba nesigaili, arba nedaro jokio pasiryžimo daugiau nebe- 
nusidėti. 

Išsiaiškinę sau, kas yra šv. Išpažintis, pasižiūrėkim dabar, 
kokią naudą ji mums teikia. 

Išpažinty mes Dievo atsiprašom už nepildymą Jo valios, 
o Dievas mums per savo vietininką - kunigą visa dovanoja; 
taigi, mes susitaikom su Dievu. O toji santaika su Dievu yra 
svarbiausias dalykas gyvenime. Juk gyventi žmogui nesan- 
taikoj su Dievu yra baisiausias dalykas! Dievas tuokart pyksta 
ant Žmogaus, o žmogus Jo neatsiprašo. Kol toks Žmogus gy- 
vena dar žemėje — tai dar šiaip taip einasi; bet po mirties 
jis turi juk stoti prieš Dievo teismą. O teisėjas yra įžeistas, 
nepalankus. Kas kita yra su žmogum, atlikusiu gerai išpažintį. 
Savo teisėjo jis tuokart nebijo, nes nuodėmės jau žemėje jam 
buvo atleistos. 

Toliau, išpažintis mums grąžina sielos ramybę. Gal jūs 
patys savo gyvenime iau patyrėte, kokią neramią sielą padaro 
nuodėmė. Mat, sąžinė mums nuolat prikaišioja, kad čia mūsų 
blogai pasielgta. 

Kartą atėjo pas mane viena ponia sūnaus reikalais, „Ku- 
nigėli, sako ji man, vos tik sūnus namo parėjo, aš tuojau pa- 
stebėjau, kad jam kas nors negero nutiko. Klausinčiau, ar jam 
ko trūksta, gal sergas, bet jis atsakė ne ir ne“, O kasgi iš 
tiesų buvo jam nutikę? — Ogi mokykloje, pabėgo nuo pamoku, 
paskui gynėsi, melavo. Sąžinė jam sakė, kad jis negerai pa- 
darė. Todėl iis ir neturėjo ramybės. Tai mastebėjo net io ma- 
mytė, bet nežinojo, kur viso to priežastis. 

„Per šv. Išpažinti grįžta visa prarastoii sielos ramybė. 
Žmogus jautiesi tada lyg sustiprėjęs, atgijęs, lyg naujai gimęs. 

Prieš keletą metų mačiau vaikus darančius savo rekolek- 
cijas. Trečią dieną jie buvo nepaprastai linksmi. Klausiu vieno 
kunigo, kodėl vaikai tokie linksmi pasidarė. Jis nustebęs ma- 
nęs paklausė: „Na, argi pats nežinai, kad vaikai šiandien at- 
liko savo šv. Išpažintį? Po šv. Išpažinties visuomet vaikai 
pasidaro labai linksmi“. 

Išpažintis ne tik kad duoda mums ramybę, bet dar ir grą- 
žina nuodėme prarastą pašvenčiamą malonę. O pašvenčia- 
moje malonėje miręs žmogus tiesiai eina į dangų. Taigi, išpa- 
žintis atgauna mums mūsų sielos papuošalą taip, kad jau Die- 
vas vėl mielai į mus žiūri, 

Išnaudokime tad tuos turtus, kurie yra šv. Išpažintyje. 
Juk iie yra sukrauti mūsų gerui. O jie taip lengvai mums pri- 
einami. Daugelis žmonių tų turtų visiškai negali įgyti. 

Kartą skaičiau laikrašty tokį atsitikimą. Švedijos valsty- 
bėje panoro vienas aukštas žmogus, bet ne katalikas, nura- 
minti savo sąžinės graužimą. Tuo tikslu is nuėjo pas protes- 
tantų pastorių išpažinties. Pastorius išvartė visas savo kny- 
gas, bet niekur išrišimo maldelės nerado. Mat, ių klaidingo ti- 
kėjimo sugalvotojai skelbė, kad išpažintis, kokią turi katalikų 
Bažnyčia, esanti nereikalinga. Išvartęs knygas, pastorius pri- 
sipažino negalįs jam šiame reikale padėti ir patarė eiti pas ka- 
talikų kunigą. Atlikęs šv. Išpažinti ir perčięs į mūsų tikėjimą 
tas ponas atgavo sąžinės ramybę. 

Nesibijokime išpažinties ir nesigėdykime savo nuodėmių 
pasisakyti kunigui. - Juk kartais pasisakom savo netobulumus 
ir geriems draugams. Kodėl gi ne kunigui, kuris mums nori 
visa širdimi padėti ir kuris niekam apie tai nepasakos? 

Eikime dažnai šv. Išpažinties. Kas dažnai nusideda ir tik 
retai eina šv. Išpažinties, to žmogaus gyvenimas yra labai pa- 
voiingas. Netikėtai ii gali ištikti mirtis, ir tuo būdu visą amži- 
nybę prarasti. Dėl to Išganytojas pats liepia mums budėti ir 
būti pasiruošusiems: „„Veizdėkite, budėkite ir melskitės, nes 
nežinote, kuomet bus laikas. Bus taip, kaip pas Žmogų, kuris 
išvažiuodamas į svetimą šalį, palieka savo namus, duoda savo 
tarnams valios, paskirdamas kiekvienam darbo, ir durininkui 
liepia budėti. Taigi, budėkite (nes nežinote, kuomet namų 
Viešpats ateis, vakare, ar vidurnaktyje, ar gaidžiagystėje, ar 
rytmeti), kad ūmai atėjęs nerastų jūsų miegančių. Ką aš iums 


59 12 


sakau, sakau visiems: budėkite“. (Mat. 13, 32—37). Kas dažnai 
eina šv. Išpažinties, pav., kas mėnuo arba kas antra savaitė, 
tą mirtis ras visuomet pasiruošusi. 

Eikime šv. Išpažinties, kol dar nevėlu. Gal ne vienas da- 
bar pragare kenčia amžinas kančias vien tik už tai, kad nuola- 
tos atidėliodamas savo išpažintį mirė sunkioje nuodėmėje. Gal 
visi prakeiktieji norėtų eiti dabar šv. Išpažinties, bet iau per 
vėlu. Jie nesigėdytų savo nuodėmių išpažinti visam pasauliui. 
kas ių išrišti nebegali. 

Todėl, mylimieji Eucharistijos Karžygiai, eikim ir mes 
dažnai šv. Išpažinties. Apvalykime tuo šv. sakramentu savo 
sielą nuo visokių netobulumų, kad Išganytojas su pamėgimu į 
mus žiūrėtų ir mielai mus aplankytų šv. Komunijoje. Amen! 


5. Eikime dažnai šv. Komunijos! 


Išganytojas yra mums gailestingas — per šv. Išpažintį 
dovanoja visas mūsų nuodėmes. Jis nori, kad mes gyventu- 
mėm pašvenčiamoje malonėje, taikoje su Dievu. Tačiau šv. 
Išpažintis dar neapima visos Jo meilės nusidėjėliams. Jo 
Švenč. Širdy glūdi dar daug malonių, kurias Jis su didžiausiu 
džiaugsmu kiekvienam dalina. O tos malonės yra ne kas kita, 
kaip šv. Komunija. Toji malonė yra tokia didelė, kad net dan- 
gaus angelai žmonėms galėtų pavydėti. Mat, žmogus tik vie- 
nas gali priimti šv. Komuniją, o angelai negali. Šv. Komunijoje 
ateina Išganytojas pas mus, aplanko mūsų širdį ir palieka Žy- 
mių savo buvimo. O kas svarbiausia, kad mes tų malonių ga- 
lim sulaukti ne vieną kartą gyvenime ar per metus, bet daž- 
nai, net kasdien! 

Bet kas yra toji šv. Komunija arba Švenč. Sakramentas? 
— Švenč. Sakramentas yra mūsų Viešpaties Jėzaus Kristaus 
Kūnas ir Kraujas duonos ir vyno pavidaluose. Čia įsidėmėti- 
nas kiekvienas žodis. Sakau Kūnas ir Kraujas — reiškia ne 
duonos gabaliukas ir ne vynas. Tiesa, prieš pašventimą, prieš 
ištartus kunigo žodžius, ant altoriaus buvo tiktai duona ir Vy- 
nas. O jau po tų žodžių, pasiliko nebe vynas ir nebe duona, 
bet Švenč. Sakramentas. Mat, tie paprasti kunigo žodžiai, iš- 
tarti Viešpaties Dievo vardu, turi tokią didelę galią, kad iš 
duonos padaro Jėzaus kūną, o iš vyno — Jo šv. Kraują. Tai- 
gi, toji balta Ostija, kurią mes taip dažnai esame matę šv. Mi- 
šių metu, yra ne duona, bet Išganytojo Kūnas. Tai pats Vieš- 
pats, kuris ilgus metus gyveno žydų žemėje, mokydamas žmo- 
nes gero ir gydydamas ligonius, gyvena dabar tam baltam 
duonos gabalėly. Ir tai ne dalis Kristaus, bet visas Išganyto- 
jas su savo Žmogyste ir dievyste. 

Iš kurgi mes žinome, kad Švenč. Sakramentas yra tikrai 
Jėzaus Kūnas ir Kraujas? — O gi iš paties Išganytojo žodžių. 

Žinodamas, kaip rašo šv. Raštas, kad Jo kančios valanda jau 
artinas, Jis sukvietė visą dvyliką apaštalų į vieną salę, paėmė 
duonos, ią laužė ir davė visiems mokiniams, sakydamas: Im- 
kite ir valgykite, nes tai yra mano kūnas. Paskui, Paėmęs vy- 
no taurę, laimino ją ir davė mokiniams gerti, sakydamas: Ger- 
kite iš jos visi, nes tai yra mano kraujas. Tai darykite man 
atminti. O jei Išganytojas pasakė: tai yra mano kūnas. tai yra 
mano kraujas, tai ir yra teisybė. Jei Jis galėjo sutverti dangų 
ir Žemę su tokia daugybe įvairiausių daiktų ir gyvulių, tai ko- 
dėlgi negali išpildyti šių savo žodžių ir iš duonos padaryti sa- 
vo Kūno, o. iš vyno savo Kraujo? 

Kristus, pasakęs „tai yra mano kūnas“ ir tt., pridėjo dar 
šiuos žodžius: „tai darykite man atminti“. Vadinasi, Jis liepė 
apaštalams daryti tai, ką Jis pats darė, būtent, duoną paversti 
savo Kūnu, o vyną Krauju. Todėl ir skaitome mes apaštalų 
darbuose — vienoje šv. Rašto knygoje, kad apaštalai tai darė. 
O tą savo galybę pavedė jie vėliau vyskupams ir kunigams. 
Tokiu būdu visi Katalikų Bažnyčios kunigai turi tą nepapras- 
tą galią per šv. Mišias paversti duoną ir vyną Viešpaties Kū- 
nu ir Krauju. 

O kodėl žmonėms esti kartais sunku tikėti į Švenč. Sakra- 
mentą? — Ogi todėl, kad Kristus čia gyvena visiškai pasislė- 
pęs. Jokio ženklo nei Jo žmogystės nei Jo dievystės mes čia 
nematome. Mat, jei Jis Švenč. Sakramente nesislėptų — nie- 
kas nedrįstų prie Jo artintis. Tačiau, tas pasislėpimas dar ne- 
reiškia, kad Viešpaties ten visai nebūtų. 

Prieš keletą mėnesių visi laikraščiai rašė apie lietuvius 
kunigus, sugrįžusius iš Rusijos kalėjimų. Jų tarpe buvo ir vie- 
nas vyskupas. Jis nešiojo paprastus darbininko rūbus ir nie- 
ku nesiskyrė nuo kitų pasauliečių. Jei kas nors į; būtų matęs, 
iokiu būdu nebūtų atspėjęs, kad tai kunigo, ir net vyskupo esa- 
ma. Panašiai yra ir su Švenč. Sakramentu. Duonos pavida- 
las taip paslepia Viešpatį, kad nežinodamas tikėjimo, iokiu bū- 
du neatspėsi, kad ten yra Kristaus Kūnas, o ne duona. 

Dabar mes jau žinome, kas yra Švenč. Sakramentas. Bet 
kam Išganytojas įsteigė tą Švenč. Sakramentą? Juk, rodos, 
Jam būtų buvę kur kas geriau pasilikti danguje. Kodėl Jis ap- 
sigyveno čia žemėje tarp tokių žmonių, kurie Jo dažnai nemy- 
li, kurie kartais Jo nekenčia, arba net savo rankomis išnie- 
kina Jo Kūną ir Kraują? Tiesa, mūsų bažnyčiose Jis turi nors 
gražesnius namelius, bet tolimuose -misijų kraštuose pasitaiko 
visiškai prastų bažnyčių ar koplyčių. kur vėjas ir lietus kiau- 
rai pereina. — Mat, Dievulis nori gyventi mūsų tarpe. „Mano 
džiaugsmas yra, sako Jis pats, gyventi žmonių tarpe“. Jis įsi- 
gyveno žemėje ne savo pelnui, bet mūsų naudai. Jis iš to nie- 
ko neturi, bet mes labai daug. Jis gyvena mūsų bažnyčiose, 
kad mes turėtumėm kur padejuoti, kam savo vargus pasisa- 
kyti. Todėl nueikite kada nors šiokiomis dienomis į bažnyčią 
ir ten rasite Žmonių tyliai ir ilgai besimeldžiančių. Jiems pasi- 

darė gyvenimas sunkus. Todėl iie ateina čionai ieškoti pagal- 
bos. Jei kokį nors žmogų ištinka nelaimė, tai jis nueina pas 
savo kaimyną ir visa pasisako. Nors kaimynas jam nieko ne- 
gali padėti. tačiau jis jaučiasi nebetaip sunkiai naštos slėgia- 
mas. Jei mes Viešpačiui pasiskųstume — Viešpats mus ne tik 
kad paguostų, bet dar ir padėtų. 

Kristus gyvena Švenč. Sakramente tam, kad mes Jį kuo 
dažniausiai prisimintumėm. Taigi, Jis pats nori mus aplankyti, 
nori pas mus užeiti ir paviešėti. Bet kodėl Kristų reikia daž- 
nai priimti? Ar neužtektų kartą per metus? — Ką jūs atsa- 
kytumėte tokiam žmogui, kuris sakytų: Et, kam čia kasdien 
valgyti! Užtenka per metus arba per mėnesį. Jūs tik pasijuok- 
tumėte iš tokio žmogaus. Juk valgis mums labai reikalingas, 
kad kūnas augtų ir stiprėtų. Jei vieną kartą išleistumėm pie- 
tus, tuojau pasijustumėm nusilpę, o ką bekalbėti apie nevalgy- 
mą per ištisą mėnesį. Panašiai yra ir su Šv. Komunija. Švenč. 
Sakramentas yra mūsų sielos valgis. „Kas valgo mano Kūną 
ir geria mano Kraują, — sako Išganytojas, tas turės gyveni- 
mą amžiną“. O kas nevalgys Viešpaties Kūno — tas neturės 
amžino gyvenimo. Dėlto, juo dažniau mes eisim Šv. Komuni- 
jos, įuo geriau mes prisirengsim amžinam gyvenimui. 

v. Komunija taip pat ir mus stiprina. Kaip valgis duoda 
naujų iėgų darbui dirbti, taip Šv. Komunija stiprina sielą ko- 
vojančią su klaidomis ir nuodėmėmis. O juk mes vakar pasi- 
ryžome visomis jėgomis kovoti prieš nuodėmę. Todėl dabar 
padarykim naują pasiryžimą kuo dažniausiai eiti Šv. Komuni- 
jos, kad tuo būdu išvengtumėm mums gresiančio pavojaus. 

Prancūzijoj gyveno prieš keliasdešimt metų vienas labai 
geras berniukas, vardu Petriukas. Jis turėjo gražų paproti 
kasdien eiti šv. Komunijos. Vieną kartą Petriuko senutė. ma- 
tydama iį dar daug klaidų ir netobulumų turint, užpuolė ii ir 
pradėjo barti: „Petriuk, tu eini kasdien šv. Komunijos, bet vis 
dėlto turi tiek daug klaidų“. — „Senut“, atsakė mažasis Pet- 
riukas: „aš einu šv. Komunijos ne todėl, kad aš esu geras, bet 
kad būčiau geras iš tiesų!“ Jis tiesą pasakė! Jei tik tobulie- 
siems būtų leista eiti šv. Komunijos, tai gal tik vieni angelai 
išdristų tai daryti. Tačiau Viešpats įsteigė Švenč. Sakramen- 
tą ne angelams, bet žmonėms. Dėl to, visiškai pasitikėdami 
Dievo gailestingumu, eikime drąsiai ir nors kuo dažniausiai šv. 
Komunijos. Jei mes esame papildę sunkią nuodėmę, tada prieš 
Šv. Komuniją reikia eiti dar ir išpažinties, bet kas nesijaučia 
sunkiai nusidėięs, gali eiti Šv. Komunijos be išpažinties. 

Myl. E. Karžygiai! Apsvarstę visas gėrybes, kurias mes 
gauname per šv. Komuniją, pagalvokime dabar, kaip mes atsi- 
liepsime į Viešpaties kvietimą. Argi mes atsiliepsime taip, 
kaip atsiliepė anie žmonės, kuriuos karalius kvietė į puotą 
(Mat. 22, 1—14). Matydamas karalius valdinių nepaklusnumą 
ir nerangumą jis liepė kaltuosius nubausti, o į ių vietą pakvies- 
ti neturtinguosius. Taip elgiasi Išganytojas ir su mumis. Jis 


kviečia mus dažnai Šv. Komunijos, bet jei jo balso neklausom, 
tada jis apleidžia mus ir eina kitų kviesti. O tokių žmonių, 
kurie seka Jo pakvietimu, yra labai daug. Jie nugali kartais 
net didžiausius sunkumus. kad: tik galėtų eiti dažnai šv. Komu- 
nijos. Anas mažasis Petriukas, apie kurį pasakojau, turėjo ne- 
gerą tėvą. Jis pats neidavo šv. Komunijos, todėl norėio, kad ir 
vaikas to nedarytų. Mat, iis labai bijojo, kad žmonės ji davat- 
ka nepavadintų. Tada Petriukas štai ką sugalvojo. Aname 
mieste buvo 7 bažnyčios. Todėl Petriukas pirmadieni eidavo 
į vieną bažnyčią, antradienį į kitą, trečiadienį į trečią ir t. t. 
Žmonės manė, kad jis tik kartą savaitėje šv. Komunijos teeina 
ir tėveliui apie tai nieko nesakydavo. Neseniai aš girdėiau apie 
vieną mažą Euch. Karžygę, kuri labai norėtų eiti šv. Komuni- 
jos, bet neturi kuo apsirengti. -Mes tuo tarpu visko turime. 
Todėl šv. Komunijos galėtume eiti net kas savaitę. 

Iš vieno kunigėlio esu girdėjęs apie gerą berniuką, kurio 
tėvas komunistas neleisdavo sūnaus eiti šv. Komunijos. Jis 
tyčia nepirkdavo jam geresnio darabužėlio, kad sūnus neitų 
į bažnyčią. Bet tas karžygiškas berniukas ėjo šv. Komunijos 
ir blogai apsirengęs. Juk Viešpats žiūrėjo ne į io drabužius, 
bet į širdį. O širdis to berniuko labai mylėjo Išganytoją. 

Br. E. Karžygiai! Įsivaizduokim sau, kad mes dabar visi 
staiga atsistotumėm prieš Dievo teismą. Išganytojas kiekvieną 
iš mūsų pasišauktų prie savęs ir šio to paklaustų. Pas Jį, sa- 
kykim, nueitų berniukas, kurs labai retai ėjo šv. Komunijos. 
Išganytojas pasižiūrėtų jam i akis ir klaustų, iš kur jis esąs. 
Berniukas sakosi esąs iš to ir to kaimo. Išganytojas nustemba 
ir sako: To kaimo vaikus aš gerai pažįstu, nes jie ateidavo 
dažnai šv. Komunijos. Bet tavęs neatmenu kada nors matęs. 
Kokia gėda apimtų tokį vaiką. Kaip iis dabar stovėtų akis nu- 
leidęs ir gėdytųsi retai teėjęs šv. Komunijos. O kaip džiaug- 
tųsi tas, kuris dažnai priėmė Išganytoją į savo širdį. Aš ma- 
nau, myl. E. Karžygiai, kad ir mes visi norime priklausyti 
prie tų gerų vaikų, kurie dažnai eina šv. Komunijos. Tie vai- 
kai be baimės gali stoti Viešpaties akivaizdoje, nes jie Jėzų la- 
bai mylėjo ir Jį dažnai priėmė. O tokius Karžygius ir Dievas 
myli. Amen! 


6. Didelė yra maldos galybė! 


Mylimieji Eucharistijos Karžygiai! Jūs dabar jau žinote, 
kokiu būdu mes galime atgauti pašvenčiamą malonę, kurią 
per nuodėmę prarandame. Kas nusidėio — tas teprieina ge- 
rai šv. Išpažinties ir jis vėl gyvens taikoje su Dievu. Žinote 
taip pat, kad šv. Komunija, ypač dažnai priimama, mus stipri- 
na ir saugo nuo sunkių nuodėmių. Kas dažnai eina šv. Komu- 
nijos, pas ką Išganytojas gyvena, tas taip greit. nenusidės. Da- 
bar aš norėjau iums paaiškinti trečią priemonę, kaip reikia 

pašvenčiamąją malonę išsaugoti. Toji priemonė yra ne kas 
kita, kaip malda. Tiesa, jau iš pradžių sakiau trumpai, kas yra 
malda, bet kadangi čia yra toks svarbus dalykas mūsų sielos 
gyvenime, todėl pravartu apie tai pakalbėti ilgiau. Matote, 
Išganytojas ir Jo apaštalai dažnai ragina tikinčiuosius, „kad 
visuomet reikia melstis ir nepailsti“ (Luk. 18, 1) O šv. Petras 
sako: „būkite išmintingi ir budrūs maldose“. Bet kad ir ne- 
būtų tokių rimtų paraginimų maldai, vis dėlto melstis reikėtų, 
nes malda yra labai kilnus dalykas. Kodėl? — Ogi todėl, kad 
mes maldoje kalbamės su Dievu. Didi garbė yra kalbėti su 
aukštais žmonėmis, bet nepalyginamai didesnė su Dievu. 
Aukšti žmonės ne visuomet turi laiko ir noro kalbėtis su pras- 
tais žmonėmis, bet Dievas visados. Jis neskiria maldai nei 
laiko nei vietos. Kada nori ir kur nori gali su Juo kalbėti. 
Gali melstis bažnyčioje, gali namie arba lauke; gali melstis 
rytą ar vakare, dieną ar naktį. Dievas visuomet priima mūsų 
prašymus. Jis visuomet turi laiko mus išklausyti. 

Malda yra kilnus dalykas ir todėl, kad mes pakeliame sa- 
vo širdis nuo šios žemės dalykų prie Dievo sosto. Maldoje mes 
turime Dievui padėkoti už gautas dovanas ir ne tik vis naujų 
ir naujų malonių prašyti. „Šlovink, mano siela, Viešpati, — 
sako psalmistas, ir neužmiršk visų Jo gėrybių“ (Ps. 102). Kas 
dėkoja, tas yra kilnus žmogus. Tokiam žmogui ir Dievas mie- 
liau duoda negu nedėkingajam. Jei tu, pavyzdžiui, padėkojai 
savo tėveliams už kokią nors dovaną, tikėkis, kad ir kitą kar- 
tą dar gausi. O dėkoti Dievui mes turime už daugeli dalykų: 
kad Jis mus sutvėrė, atpirko, davė gerus tėvelius, gerą svei- 
katą, kad leidžia mokytis, saugoja nuo blogų Žmonių ir t.t. 
Gal tik suaugę mes geriau suprasime, kokią didelę dovaną su- 
Isino mums Dievas, leisdamas gimti Katalikų Bažnyčios 
vaiku. š 

Maldoje mes galime dėkoti ir melstis ne tik už save, bet 
ir už kitus, net tokius, kurių mes nepažįstame. O tokią maldą 
Dievas labai mielai priima. 

Jūs tikrai esate matę paveikslėlį ar statulą šv. Teresėlės 
Kūdikėlio Jėzaus. Ji davė visiems labai gražų pavyzdį, kaip 
reikia melstis. Kartą, mūsų amžiaus būdama, ii nugirdo apie 
plėšiką nuodėmėse užkietėjusi. Jis buvo nuteistas mirti, bet 
išpažinties eiti nenorėjo. Tada šv. Teresėlė prašė Išganytoją 
pasigailėti to plėšiko. Viešpats jos maldos išklausė. Plėšikas 
prieš savo mirtį atsivertė ir susitaikė su Dievu. Šv. Teresėlė 
meldėsi ne tik už tuos žmones, kuriuos ii pažino, bet ir už 
nepažistamuosius, pav., misijonierius, už kunigus, už visus 
Bažnyčios reikalus ir už visą pasaulį. 

Mums — Eucharistijos Karžygiams — ypatingu būdu 
reiktų sekti jos gražiu pavyzdžiu. Juk ir mes esame Maldos 
Apaštalavimo dalis, kuri taip pat turi melstis Bažnyčios inten- 
cijomis. Dėl to kas rytas ir kas vakaras, kalbėdami savo po- 
terėlius, melskimės taip pat ir už kitus žmones, Dievo pagal- 

bos reikalingus. Prašykime Dievą, kad Jis laimintų Šv. Tėvą, 
visus kunigus ir visus žmones, kad visus atverstų į tikrąjį ti- 
kėjimą, kad atitolintų nelaimes, karus, badą ir tt. 

Maldoje galim kreiptis ir į Švenč. Panelę, į visus šventuo- 
sius, į savo Angelą Sargą. Jie visi yra už savo gerus darbus 
išaukštinti danguje, todėl Dievas mielai klauso ių užtarimo, o 
ypač Svenč. P. Marijos — savo Sūnaus Motinos. Šv. Bernar- 
das sako, kad negirdėta nuo amžių, kad kas nors nebūtų iš- 
Klausytas, kas Jos pagalbos šaukėsi. 

Maldos būdų bei pavyzdžių yra visokių, pav., Viešpaties 
malda, angelo pasveikinimas, rožančius, litanijos, kryžiaus ke- 
liai ir t. t. Iš tų įvairiausių maldų mes galime sau pasirinkti 
ir dažniau tai pakartoti. Gražiausia ir galingiausia malda yra 
šv. Mišios. Jose pats Išganytojas nužengia iš dangaus ant mū- 
sų altorių, pasiaukoja save dangiškam Tėvui mūsų vietoje ir 
išprašo visiems dalyvaujantiems gausių malonių. Todėl ne- 
nuostabu, kad šv. Motina Bažnyčia liepia kas sekmadienis 
klausyti šv. Mišių. Kas to įsakymo be svarbios priežasties 
neišpildo, sunkiai nusideda. 

Dienos metu, kada mes šį tą dirbame, galim dažnai pakar- 
toti trumpas maldeles, pav., Euch. Karžygių maldelę „Visą die- 
ną Tau aukoju, Švenč. Jėzaus Širdie!“, arba: „Švenč. Jėzaus 
Širdie, būk mano meilė“, arba: Marija, Nekaltai Pradėtoji, iš- 
melsk man, kad galėčiau be nusidėiimo numirti, arba „Viešpatie, 
padėk man ištverti pašvenčiamoje malonėje“ ir panašiai. Tos 
maldelės yra labai trumpos ir lengvos atsiminti. Jas galime 
kalbėti niekam nepastebint. Tuo būdu mes įvykdytume Vieš- 
paties ir apaštalų paraginimą nuolatos melstis. 

Malda yra kilnus dalykas, todėl nenuostabu, kad visi kil- 
nūs Žmonės gražiai meldžiasi. Jau pats Išganytojas, kaip ra- 
šo šv. Raštas, yra gražiausias maldos pavyzdys. Prieš koki 
nors svarbesnį darbą Jis eidavo kur nors nuošaliau, toliau nuo 
žmonių ir ten ilgai ilgai melsdavosi. Taip pradėdamas apašta- 
lišką darbą Jis nuėjo į dykumą ir tenai 40 dienų pasninkavo ir 
meldėsi. Vėliau, suradęs dideli skaičių mokinių ir norėdamas 
iš jų tarpo išrinkti visų geriausius Jis užlipo ant kalno ir mel- 
dėsi karštai per ištisą naktį. Baigdamas savo gyvenimą Išga- 
nytojas išėjo po paskutinės vakarienės į Alyvų darželį ir ten 
meldėsi taip karštai, kad net kruvinas prakaitas pasirodė ant 
Jo šv. Kūno. Net kybodamas ant kryžiaus, Jis meldėsi prie 
savo dangiško Tėvo. 

Iš to Viešpaties pavyzdžio išmoko melstis visi apaštalai 
ir pirmieji krikščionys. Atėjus kokiai nelaimei, susirinkdavo 
visi tikintieji ir siųsdavo savo maldas į dangų. Taip skaitome 
Apaštalų darbuose, kad šv. Petras ir šv. Jonas buvo kartą 
imesti į kalėjimą už tai, kad jie pagydė stebuklingai vieną ligo- 
nį. Žydų vyresnieji, dalyką gerai ištyrę, įuos atleido namo; 
tik draudė kalbėti apie Jėzų. Abu apaštalu nuėjo pas tikinčiuo- 
sius ir papasakojo, ką girdėję. O visi tikintieji pakėlė savo bal- 
są ir dėkojo Dievui už atitolinimą nelaimės. 

Kitą kartą žydų karalius Erodas uždarė šv. Petrą kalėji- 
me, kad jis Evangelijos neskelbtų. Tada ir vėl susirinko visi 
tikintieji melstis už šv. Petrą. O Viešpats Petro pasigailėjo. 
Jis atsiuntė savo angelą, kad išvaduotų apaštalą iš kalėjimo. 
Kai šv. Petras grįžo namo, rado visus tikinčiuosius besimel- 
džiančius. 

Tačiau nemanykim, kad melstis moka tik šventieji arba 
vienuoliai ir kunigai. Yra daug žmonių net iš vaikučių tarpo, 
kurie gražiai ir ilgai meldžiasi. Aš pasakojau jums apie Petriu- 
ką, kuris kasdien eidavo šv. Komunijos. Bet žinote, kaip jis 
mokėjo melstis! Rytą, vos atsikėlęs, tuojau sukalbėdavo pasi- 
aukojimo maldelę.  Apsiprausęs ir nieko nevalgęs skubinda- 
vosi į bažnyčią, kur išklausydavo šv. Mišių ir priimdavo šv. 
Komuniją. Vakare sukalbėdavo dalį rožančiaus. Būdamas 
mokykloje nubėgdavo tekinas į bažnyčią, pertraukų metu, jis 
vėl su Jėzum pasikalbėdavo. 

Tokių gerų vaikų aš pažįstu ir Lietuvoje iš E. Karžygių 
tarpo. Jie išsižada kartais kino ar kitų leistų malonumų ir tą 
laiką praleidžia bažnyčioje. Pertraukų metu aplanko Švenč. 
Sakramentą ir meldžiasi už save ir savo draugus. Taigi, myl. 
E. Karžygiai, eikim ir mes ių gražiais keliais. Jei jie tai gali 
— kodėlgi ne mes? - Juk jie savo amžiumi nesiskiria nuo mūsų. 
Gyvena kartais taip pat su mumis ir priklauso tai pačiai Eu- 
charistijos Karžygių sąjungai. 

Baigdamas pamokslą aš norėjau dar paaiškinti, kokią di- 
delę galybę turi malda pas Dievą. Gal kartais mums atrodo, 
kad Dievas mūsų neišklauso. Tai yra netiesa. Jei mes ko nors 
neprotingo prašome, žinoma, kad Dievas neišklausys. Bet įei 
prašome palaimos sau ir kitiems — Dievas išklausys. Žiūrėk, 
kaip greit Išganytojas išklausė vieno piktadario maldos, ka- 
bančio šalia Jo ant kryžiaus. Jis sukalbėjo vieną labai trum- 
pą maldelę: „Viešpatie, atmink mane, kai Tu nueisi į savo ka- 
ralystę“ ir Viešpats tuojau išklausė. „Iš tiesų, sakau tau, dar 
šiandien būsi tu su manim rojuje“ (Luk., 23, 42 — 43). 

Vienoj ligoninėj gulėio dvi įaunos, bet nedoros mergaitės. 
Abi jau seniai nėjo šv. Išpažinties ir šv. Komunijos. Artinantis 
mirčiai buvo pašauktas joms kunigas, bet jos atsisakė eiti šv. 
Išpažinties ir norėjo mirti nuodėmėje. Tačiau kunigas nepra- 
rado vilties ir jas nuolat kalbino susitaikinti su Dievu. Galų 
gale viena ligonė sutiko eiti išpažinties. Po to kunigas klausė, 
kodėl ii dabar sutikusi, o pirma ne. Mat, sako mergaitė, nors 
aš ir labai nedorai gyvenau, tačiau kas vakaras kalbėdavau 
Sveika Marija. O dabar pajutau iėgą savo širdy, kuri mane ver- 
tė eiti šv. Išpažinties. Antroji mergaitė, kuri nesimeldė, mirė 
be išpažinties. 

Dar nuostabesnė yra apaštališkos maldos galybė, kur 
žmogus meldžiasi ir kenčia ne už save, bet už kitus. 

Paryžiuje gyveno prieš keletą metų vienas sergąs Kinijos 
misijonierius. Vieną dieną atčio pas ii įaunas kinas studentas 


92 


ir prašė katalikiškų knygų, kad iis, susipažinęs su mūsų tikėii- 
mu, geriau galėtų prieš jį kovoti. Misijonierius iam tų knygų 
davė, o pats nuėjo pas vieną mergaitę, kuri jau 15 metų sirgo, 
kentėdama didžiausius skausmus. Misiionierius prašė mergai- 
tės, kad bent dalį savo maldų paaukotų už vieną iam brangią 
sielą. Mergaitė sutiko. Po kelių mėnesių ateina pusiau dvy- 
liktos naktį tas pats studentas pas misijonierių ir prašo krikšto. 
Nustebęs kunigas klausia, kaip toji permaina ivyko io širdyje. 
Studentas atsakė, kad jis ir pats gerai nežinąs. Pajutęs tik sa- 
vo sieloje nepaprastą norą tapti kataliku; todėl pas iį dabar 
atėjęs. Kitą rytą senelis misiionierius telefonu norėjo pranešti 
gerajai mergaitei tą linksmą naujieną, bet ios gyvos nebebuvo. 
Paaiškėjo, kad ii tą pačią valandą numirė, kai kinietis prašė- 
si krikšto. Taip Dievas išklausė ios maldos! 

Br. Euch. Karžygiai! Tokių gražių pavyzdžių apie didelę 
maldos galybę mes galėtumėm ir daugiau papasakoti. Bet ir 
taip iums jau aišku yra, kad kas prašo — to Dievas išklauso. 
Neapleiskime tad ir mes savo maldų. „Būkime išmintingi ir 
budrūs maldose“. O kas per ilgus metus uoliai meldėsi, tam ir 
Dievas bus gailestingas mirties valandoje. Amen! 


7. Koks yra geriausias Eucharistijos Karžygys? 


- Seniai, labai seniai, prieš kokius 700 metų, visa Šventoji 
Žemė buvo valdoma netikinčiųjų. Krikščionys, kurie lankydavo 
šventas vietas, kur Išganytojas gimė, augo ir kentėjo, būdavo 
tų netikinčiųjų žiauriai persekiojami. Tada Šventasis Tėvas, dau- 
gelio maldininkų prašomas, pakvietė visus katalikus — karalius, 
kunigaikščius ir prastus žmones į Kryžiaus karą vaduoti Šv. 
Žemės. Tačiau tas karas katalikams vis nesisekdavo. Tūkstanti- 
nės minios nuplaukdavo į Palestiną galingų karalių vedamos, 
bet Šv. Žemės kaip neišvaduodavo, taip neišvaduodavo. Nepasi- 
sekė vyresniesiems — dabar bandys vaikai! Ir štai, vienas pie- 
meniukas, vardu Steponas, pradėjo raginti Prancūzų žemėje vi- 
sus vaikus traukti į karą prieš netikinčius. Keliasdešimt tūkstan- 
čių vaikų, nepaisydami vyresniųjų įspėjimų, susibūrė aplink savo 
vadą ir traukė į vieną uostą, iš kur tikėjosi nuvažiuosią į Šv. 
Žemę. Po kiek laiko pradėjo rinktis ir Vokietijos vaikai aplink 
savo vadą Nikalojų — 10 metų berniuką ir keliauti sausumos 
keliu į Palestiną. Pirmuosius vaikučius suviliojo du pirkliai, nu- 
vežė juos į Egiptą ir tenai pardavė vergų pirkliams. O antrieji 
perėję Vokietiją, Šveicariją, Italiją ir pasiekę Genuos miestą grį- 
žo atgal. Grįžo, žinoma, tik mažoji dalis, nes daugelis neišlaikė 
kelionės sunkumų ir mirė svetimuose kraštuose tikslo nepasiekę. 

Mylimieji Eucharistijos Karžygiai! Dabar po 700 metų mes 
aiškiai matome, kad anie vaikai pasielgė neprotingai: juk ką gali 
padaryti maži vaikučiai prieš ginkluotą ir tvarkingą priešų ka- 
!iuomenę? Be to, dar daugelis jų išėjo vaduoti Šv. Žemės prieš 


savo tėvelių norą, gal slapta, niekam nežinant. Dėl to jie savo 
tikslo nepasiekė. Tačiau vieno dalyko galime iš jų pasimokyti: 
pasiaukojimo Išganytojui. 

Aš žinau kitų vaikų armiją, kuri taip pat siekia aukšto tiks- 
lo, kaip ir anie narsūs vaikai. Jie nori taip pat užkariauti Kristui 
šv. vietas. Bet ne tenai toli, Palestinoje, o kiekvienas savo širdy. 
Čia taip pat reikia drąsos ir pasiaukojimo nemenkesnės, kaip anų 
jaunųjų Kristaus karių. Toji armija vadinasi Eucharistijos Kar- 
žygių sąjunga, o tie kariai — Eucharistijos Karžygiai. Tiesa, iš 
jūsų akių jau matyti, kad daugelis jūsų jau priklauso tai Kris- 
taus armijai. Bet dar ne visi. Dėl to šį kartą aš paaiškinsiu vi- 
siems, kas yra toji Eucharistijos Karžygių sąjunga. Kas jau esa- 
te įsirašę, galėsite tik pasidžiaugti, o kas dar neįsirašėte, apgal- 
vokite, gal ir jūs įsirašyti norėtumėte. 

Į tą Eucharistijos Karžygių sąjungą priimama ne bet kas, 
bet tik tie drąsūs berniukai ir mergaitės, kurie ypatingu būdu 
nori tarnauti Išganytojui ir Jį visa širdimi mylėti. Mat, Išganyto- 
jas yra visos tos sąjungos vadas, o įsirašiusieji jo kariai. Taip, 
kaip kareiviams dera mylėti savo vadas, taip dera ir Eucharisti- 
jos Karžygiams mylėti Kristus. 

Be šitos sąlygos yra dar ir keturios Eucharistijos Karžygių 
pareigos, kurias turi kiekvienas geras narys išpildyti. Aš jas da- 
bar trumpai suminėsiu, o paskui plačiau paaiškinsiu, kad jūs 
patys galėtumėte, namo parėję, ir kitiems tai papasakoti. O tas 
labai lengvai galima atminti: pirmoji Euch. Karžygių pareiga yra 
kasdieninis pasiaukojimas Svenč. Jėzaus Širdžiai, antroji — eiti 
dažnai Sv. Komunijos; trečioji — kasdien padaryti bent po 
vieną gerą darbą, 0 paskutinė — būti Švenč. Jėzaus Širdies 
apaštalu. 

Dabar apie kiekvieną Eucharistijos Karžygių pareigą pakal- 
bėsim atskirai. 

Pirmoji pareiga yrą kasdieninis pasiaukojimas Švenč. Jė- 
zaus Širdžiai. Tai yra pati lengviausia pareiga. Kas ją uoliai pil- 
do — jau yra tikras Euch. Karžygys. O kaip ji išpildyti? — O 
sukalbant kasdien pasiaukojimo maldelę. Galima ją ir pačiam 
sugalvoti, bet patogumo dėliai galima išmokti ir tą maldelę, kuri 
yra įrašomuose Euch. Karžygių paveikslėliuose, būtent: „Visą die- 
ną Tau aukoju, Svenč. Jėzaus Širdie“. Tai yra labai patogi mal- 
delė, nes yra labai trumpa — susideda tik iš 7 žodžių, ir apima 
visą mūsų gyvenimą. (O kokia galinga yra toji mūsų maldelė! 
Ji paverčia paprasčiausius dienos darbus neišpasakytais turtais. 
Gal jūs tuo stebitės ir gerai dar nesuprantate, kaip tai galėtų 
įvykti, bet iš tiesų taip yra. Juk jei mes tą maldelęį sukalbam — 
tuo pačiu paaukojam Išganytojui visus savo dienos darbus, žai- 
dimus, rūpesčius, vargus, džiaugsmus, nepasisekimus ir t. t. Va- 
dinasi, ką tik mes tą dieną veikiam — veikiam Dievo garbei ir 
kas tik mums tą dieną atsitinka — jau iš anksto'pavedam Svenč. 
Jėzaus Sirdžiai. Ir taip darom diena po dienos, metus po metų. 
Tokiu būdu visą savo gyvenimą praleidžiame Dievo tarnyboje 

ir kraunam sau nejųčiomis amžinus turtus danguje. Gal jūs da- 
bar jau pradedat suprasti, kad iš tiesų čia galingos maldelės 
esama. 

Galinga ji yra dar ir todėl, kad padeda mums atlikti visų 
sunkiausius darbus. O tokių darbų-darbelių pasitaiko ir mūsų 
gyvenime. Gal nemaža jūsų tarnaujat pas svetimus žmones, gal 
nebeturite tėvelio ar mamytės, Tokių vaikučių gyvenimas ypa- 
tingai sunkus. Bet ir kitiems vaikučiams pasitaiko sunkių valan- 
dų, pav. kasdieninis mokyklos lankymas taip įgrysta, kad, rodos, 
imtumei ir sudegintumei visas knygas. Kas moka pasiaukojimo 
maldelę ir ją gerai suprato — tas taip nedarys. Atvirkščiai! Jis 
džiaugsis, kad dabar gavo progos labai stambią auką padaryti 
Išganytojui. Argi tu būtumei toks bailus ir lepus Euch. Karžy- 
gys, kad negalėtumei tos aukos padaryti Išganytojo Širdžiai, 
kuri mums visa paaukojo? Jei taip iš tiesų su tavim būtų —tai tu 
nevertas nešioti Karžygio vardo. Geras Euch, Karžygys, kuris myli 
savo Išganytoją, sakys sau pačiam: „Viešpatie, tas darbas man la- 
bai įkyrus ir nuobodus, bet aš ji padarysiu Tavo garbei. Tu 
tiek daug už mane iškentėjai, argi aš negalėčiau paaukoti Tau 
šito menkniekio“. Ir taip taręs savo širdy, jis ims ir sunkų darbą 
padarys. Tad, argi negalinga yra toji maldelė, kuri padaro ir 
sunkiausius mūsų darbus lengvus? Kas jos nekalba — tokio 
karžygiško darbo nepadarys, Jis nepajėgs pats savęs nugalėti. ' 
O Eucharistijos Karžygys tai padarys, nes jis išmoko save nu- 
galėti, išmoko visa paaukoti Švenč, Jėzaus Širdžiai. Savaime aiš- 
ku, kad ir Išganytojas tokiam mažajam Karžygiui duos malonę 
atlikti sunkiems darbams, 

Antroji — pati garbingiausioji Eucharistijos Karžygių pa- 
reiga yra dažna šv. Komuniją. Apie šv. Komuniją aš jums jau 
kartą kalbėjau, todėl dabar neaiškinsiu, kas ji yra, bet paragin- 
siu visus Euch, Karžygius ją, kiek galima, dažniau priimti. Jei 
kas gali — tepriima Švenč. Sakramentą kas savaitė arba dar 
dažniau, o mažiausiai vieną kartą per mėnesį. Kiekvienas mėnuo 
turi keturias savaites ir per tas keturias savaites tikrai rasi vie- 
ną, kur galėtymei priimti Jėzų šv. Sakramente. Reik“ tik norėti, 
pasiryžti, o pasisekti — visuomet pasiseks. Mūsų laikraščiai gi- 
tia svetimus kraštus, kur katalikai eina kartais daugiau kaip 50 
kartų per metus šv, Komunijos, o tuo tarpu Lietuvoje tik 3—4 
kart. Br. Euch. Karžygiai! Išganytojas kviečia jus pakelti mūsų 
krašto garbę, einant kuo dažniausiai šv. Komunijos. Seni žmo- 
nės yra nerangūs, aptingę. Dėl to mes esam pašaukti įvesti nau- 
ją dažnos šv. Komunijos madą į mūsų kraštą. Todėl tenelieka 
nė vieno jauno Euch. Karžygio mūsų miestuose ir kaimuose, 
kurie pamirštų prisidėti prie tos garbingos pareigos išpildymo! 

Trečioji pareiga yra labai panaši į ketvirtą pareigą, todėl aš 
ir kalbėsiu apie jas kartu, Jos ragina mus padaryti kasdien bent 
po vieną gerą darbą ir būti Švenč. Jėzaus Širdies apaštalais, Ge- 
rus darbus galim atlikti kitiems kuo nors padėdami ar patarnau- 
dami, pav., tėveliams, draugams, broliukams, sesutėms ir t, t. 

Tokių progų esti kasdien labai daug, tik reik jos gerai išnaudo- 
ti. O apaštalavimas yra sunkesnis dalykas, bet ir tai visiems ga- 
limas. Kokiu būdu? — Ogi įspėjant kitus ką nors blogo daran- 
čius ir raginant juos paskui gera daryt. Pav., tu girdi savo drau- 
gus negražiai kalbant ar keikiant. Tuojau paprašyk jų, kad liau- 
tusi. Tegu jie tavęs nepaklausytų, — tu vis dėlto būsi gerą 
darbą atlikęs. Mat, juk ir kunigų nevisi tepaklauso. Arba tavo 
kaime yra daug vaikų, neįsirašiusių į Euch. Karžygius arba į 
Angelaičius. Tu eik pas juos, paaiškink jiems Euch. Karžygių 
pareigas, pamokyk, kiek tu pats esi girdėjęs ir paragink įsirašyti. 
Daugely vietų į Euch. Karžygių sąjungą patraukė vaikučius ne 
suaugę žmonės, bet patys vaikučiai. Taigi, jie yra tikri Svenč. 
Jėzaus Širdies apaštalai. Būk ir tu! Arba dar viena graži proga 
apaštalauti! Sakykim, artinasi trečias mėnesio sekmadienis, dž 
paprastai visi Euch. Karžygiai eina kartu šv. Komunijos. Penk- 
tadienį ar šeštadienį tu gali pereiti per savo kaimą ir visiems 
Karžygiams tai priminti, O sekmadienį anksti rytą perbėk dar 
kartą per kaimą ir, susirinkęs visus Karžygius, veskis į bažny- 
čią, Aš pažįstu berniukų ir mergaičių, kurie visuomet taip daro. 
Tai Išganytojui suteikia nepaprasto džiaugsmo. Žinok, kad to- 
kiam vaikui Jis tą dieną ypatingai daug malonių teikia. 

Apaštalauti galim ne tik savo draugų — sau lygių, bet ir 
suaugusių tarpe. Ir čia duosiu pavyzdį, kad geriau suprastumei, 
kaip tai atlikti. Pav, tavo tėvelis, kad ir nelabai turtingas, bet 
kartais mėgsta įsigerti. Mamytės prašymai ir ašaros čia nieko 
gal nepadeda, Bet tu gali jį atversti! Pirmiausia karštai Dievulį 
paprašyk, kad Jis apšviestų tėvelio protą ir kad tau duotų gerą 
progą šu tėveliu apie tai pakalbėti. Paskui ypatingu būdu būk savo 
tėveliui klusnus ir meilus. Tada tėvelis tave pamils ir klausys 
tavo žodžio. Kai jis vėl rengsis važiuoti į miestą — tu apsika- 
bink jo kaklą, pabučiuok į veidą ir paprašyk, kad tą dieną mies- 
te negertų, bet verčiau už tuos pinigus tau ar mamytei ko rei- 
kalingo parvežtų. Jei tu anksčiau būsi tėveliui klusnus buvęs — 
pamatysi, kad dabar ir tėvelis tavo prašymo išklausys. Tokiu 
būdu pasidarysi tu savo tėvelio apaštalu. 

Na, man rodos, kad jūs visi supratot, kad šios Euch. Kar- 
žygių pareigos nepersunkiausios ir įvykdyti galimos. 

Prieš 700 metų traukė pulkų pulkai į šv. Žemę vaduoti 
Kristaus grabo iš netikinčiųjų rankų. Br. Euch, Karžygiai! Mū- 
sų sąjunga to iš mūsų nereikalauja. Jimums turi paruošusi leng- 
vesnio ir pelningesnio darbo. Ginkluotų kareivių bejėgiai vai- 
kučiai nenugalės, bet savo klaidas, savo ir draugų blogus įpro- 
čius mes nugalėti galime. Todėl jei anais laikais atsirado tiek 
daug gerų vaikučių, kurie nebijojo nei mirti už Kristaus grabo 
atvadavimą, tai man rodos, kad susiras ir iš mūsų tarpo nema- 
žiau berniukų ir mergaičių, norinčių Kristų mylėti kasdieniniuo- 
se savo darbuose! Tad dėkimės visi į jaunąją Kristaus armiją 
kovoti su blogais mūsų ir viso krašto papročiais, o Kristus su 
savo Motina Marija mus visuomet laimins! Amen! 

8. Mes mylime ir savo Motiną—Mariją 

Mylimieji Eucharistijos Karžygiai! 

Baigdami savo trijų dienų rekolekcijas mes kalbėjome apiė 
įvairiausius dalykus ir esame daug gražių pasiryžimų padarę. 
Tačiau vieno labai svarbaus dalyko dar neišsiaiškinome, būtent, 
mūsų-Euch. Karžygių santykio su Marija, Dievo Motina. O tai 
mūsų gyvenime yra labai labai svarbu. Mat, kaip vaikai be sa- 
vo gerosios mamytės negali gyventi, taip ir mes Euch. Karžy- 
giai negalim gyventi be savo Motinos, Globėjos ir Valdytojos. 
Ji yra mūsų Motina, Užtarytoja pas Dievą, apie Ją reik ir ilgiau 
čia pakalbėti. Visų kraštų Eucharistijos Karžygiai nepaprastai 
myli ir gerbia Mariją Mums būtų gėda, jei mes nuo jų atsi- 
liktumėm. Tiesa, ir Lietuvos Eucharistijos Karžygiai vietomis per 
visą spalių mėnesį kai kur susirinkę kasdien sukalbėdavo 10 
„Sveika Marija“ ir paskaitydavo po gražų laišką. Tačiau Marija 
yra tokia garbinga ir gera, kad Ji yra verta mūsų karštesnės 
meilės. 

Mes, Euch. Karžygiai, pasiryžom savo pareigas pildydami 
karštai mylėti Išganytoją ir Jam kuo ištikimiausiai tarnauti, O tai 
Dievo tarnystei ir Kristaus meilei, kurios mes siekiame, gražes- 
nio pavyzdžio niekur nerasim, kaip Marijos gyvenime. Aš nega- 
liu jums išpasakoti viso Marijos gyvenimo ir parodyti, kaip Ji 
kiekviename žingsny mylėjo savo Dievišką sūnų. Paminėsiu tik 
keletą stambesnių atsitikimų, iš kurių ir taip viskas paaiškės. 

Kai Jėzui suėjo 12 metų, visa šv. Šeima nuėjo į Jeruzalės 
miestą pasimelsti. Po kelių dienų grįžo atgal į Nazaretą. Bet, 
štai, Jėzus kažin kur buvo dingęs. Marija ir šv. Juozapas vi- 
sur Jo ieško, tačiau niekur neranda. Galų gale, po 3 dienų ieš- 
kojimo, jie randa Jį tarp mokytų žmonių ir rašto žinovų besė- 
dintį ir visus bemokantį. Kaip nudžiugo tada Marijos širdis, 
vėl atradusi prarastąjį turtą. Pribėgusi prie Jėzaus Ji sušunka: 
„Sūnau, kam mums taip padarei? Štai, tavo tėvas ir aš su skaus- 
mu ieškojova tavęs“ (Luk. 2, 40. Jeigu kas ką myli, tai tas 
mylimo asmens ir ieško su skausmu. Br. Euch. Karžygiai, čia 
Marija duoda mums labai gražų pavyzdį, kaip mes turime ieškoti 
Jėzaus, jeigu Jis dėl mūsų nuodėmės pasitrauktų iš mūsų širdies. 

Apie Marijos meilę Kūdikėlio Jėzaus aš jau nekalbu. Ji 
yra savaime suprantama, nors jokiu saiku neišmatuojama. 

Marija mylėjo Jėzų gerose dienose mylėjo Jį ir tamsioms 
valandoms užėjus. Iš tiesų, skausme ar varge tik ir pasirodo tik- 
ra meilė. Kol sūnus palaidūnas, apie kurį mes jau kalbėjome, 
viso ko turėjo, tol negalėjo atsiginti visokių draugų, bet kaip 
pinigus praleido, kai į vargą įbrido, draugo jau nė vieno aplink 
nebematė. Marija ištvėrė prie Kristaus ir sunkiausiose valando- 
se. Kai Jėzus stebuklus darė, ligonis gydė duoną daugino, tai 
visi mokiniai buvo Jam ištikimi, bet kada Jis buvo suimtas tuo- 
met visi pabėgo. O Marija ne tik kad niekur nebėgo, bet sto- 
vėjo visą laiką po savo mylimojo Sūnaus Kryžiumi, 

Br. Euch. Karžygiai! Ir mes dabar pasiryžkime niekuomet 
nebėgti nuo Kristaus, net tada, jei mus kokia nelaimė ištiktų. 
Atvirkščiai jei mums kartais gyvenime ir labai nesisektų, tada 
juo labiau artinkimės prie Kristaus ir Jo motinos Marijos. Jie 
savo gyvenime daug iškentėjo, todėl gali lengvai atjausti ir mū- 
sų skausmus. Juk pats Išganytojas, kabėdamas ant kryžiaus, pa- 
vedė visus žmones savo motinos globai. 

Marija yra mums pavyzdys ne tik Kristaus meilės, bet ir 
šventumo, kurio mes siekiam. Jūs, tur būt, esate girdėję, kad 
Marija yra Nekaltai Pradėtoi. Tai reiškia, kad Ją Dievas paliko 
laisvą nuo sutepimo, kurį mums užtraukė Adomo ir Ievos nuo- 
dėmė. Taigi, jokia nuodėmė, joks nuodėmės ar netobulybės še- 
šėlis Jos nesutepė. Yra pasaulyje vaikučių, gerų vaikučių, kurie 
ilgus ilgus metus išgyveno be jokios nuodėmės. Tai yra, žino- 
ma, neišpasakyta laimė, didžiausia, kokia tik gali žmogui nutikti. 
Tačiau ir tie vaikučiai iš pradžių buvo sutepti pirmųjų tėvų 
nuodėmės, kurią tik šv. Krikšto“ vanduo nuplovė. O Mari- 
ja buvo ir nuo tos nuodėmės laisva. 

Šventumas pasireiškia didele Dievo ir žmonių meile. Ir čia 
yra Marija gražiausias pavyzdys. Kai angelas apreiškė Marijai, 
kad jos giminietė Elžbieta pagimdys sūnų, Marija tuojau skubi- 
nosi per kalnus ir pakalnės pas ją, o nuėjusi ten ištarnavo jai 
keletą mėnesių. 

Vėliau, kada Jėzus pradėjo viešai mokyti žmones, Marija 
ir Jėzus su mokiniais buvo pakviesti į vestuves Kanos mieste- 
lyje.  Svečiams besivaišinant šeimininkui pritrūko vyno. Marija, 
jausdama nemalonią padėtį, tuojau nuėjo pas savo sūnų ir pra- 
nešė Jam apie tai, kad Jis šeimininkui padėtų. Ir Jėzus pavertė 
vandenį vynu. Iš to mes matome, kad Marija padėjo žmonėms 
užtarydama juos pas Kristų, niekieno neprašcma. O kągi bekal- 
bėti apie Marijos pagelbą tada, kai mes Jos karštai prašome, 
nuolankiai meldžiame? Tada Marija būtinai mus išklausys. 

Jūs tikrai žinote šį-tą apie Liurdo stebuklingą Švenčiausią 
Panelę. Kiek ji ten žmonių išgydė, kiek ašarų žmonėms nušluostė, 
kiek nusidėjelių prie Dievo atvertė — sunku būtų ir besuskai- 
tyti. O tokių stebuklingų ŠSvenč. Panelės vietų yra ir daugiau, 
kur Ji nuolatos žmonėms aiškiausiai rodo savo meilę. Juk ir Lie- 
tuvos kraštas yra vadinamas Marijos žeme. Kodėl taip? — O gi 
todėl, kad ir mūsų šaly įvairiose vietose yra stebuklingų vietų, 
kur Marija ypatingu būdu išklauso žmonių maldų ir pagydo jų 
kūno ir dvasios ligas. Tik pačias žymiąsias ir garsiąsias čia iš- 
skaičiuosiu, kur kasmet šimtai ir tūkstančiai maldininkų suplau- 
kia: Vilniuje prie Aušros Vartų, Trakuose, Šiluvoje, Pažaisly, Že- 
maičių Kalvarijoje, Krekenavoje, Seinuose ir Tveruose. 

Yra ir nežymesnių vietų, kur garbinami Svenč. Panelės 
paveikslai: Pagiriuose, Ugioniuose, Telšiuose, Borūnuose, Višakio- 
Rūdoje, Pivošiūnuose, Kuliuose ir t. t. 

Myli Svenč. Panelė visus žmones, bet jau ypatingu būdu 
vaikelius. Juk kam Marija pasirodė Liurdo uolose? — O gi ma- 

žai piemenaitei Bernadetai kuri tuo metu nuėjo ten sausų šakų 
rinkti, Kam pasirodė Marija Šiluvoje? — O gi mažiems pieme- 
nėliams, ganiusiems Šiluvos miškuose savo bandą. Apie Siluvos 
venč. Panelę pasakojama, kad Ji pasirodžiusi tik geriems vai- 
kučiams. Nedori vaikai ir suaugę žmonės Jos nematę. Taip pat 
ir Liurde Ją temačiusi tik piemenaitė Bernadeta, kuri neperse- 
niai yra paskelbta šventąja. Tuo būdų Marija mus raginte ragi- 
na, kad mes siektumc šventumo, mylėtume savo draugus, tėve- 
lius, vyresniuosius, žodžiu, kad būtume tikri Eucharistijos Kar- 
žygiai. O tokių gerų Euchar. Karžygių, kurie stengėsi nugalėti 
savo klaidas, kurie mylėjo Kristų ir Jo Motiną Mariją, yra jau nemaža. 
Stenkimės tad ir mes, Br. Eucharistijos Karžygiai, pamilti 
Mariją visa savo širdimi. Tą savo meilę geriausiai parodykime 
darbais, pav, pasiryždami dėl Jos meilės save nugalėti, taikoje 
su visais gyventi, dažniau Mariją savo maldose prisiminti. Todėl 
būtų labai gražu, kad kiekvienas Euch. Karžygis ir Karžygė 
kasdien sukalbėtų Švenč. Panelės rožančių ar bent 10 Sveika 
Marija. Dienos metu, prieš darbą arba po darbo, galime ją pasveikin- 
ti kokia viena Sveika Marija. Tas ir Marijai nepaprastai patiktų 
ir mums jokio sunkumo nesudarytų. Aš pažįstu keletą Euch. 
Karžygių, kurie pertraukų metu nubėga iš mokyklos į bažnyčią 
pasveikinti savo dangiškos Motinos. Jei ir mes taip ar panašiai 
Mariją garbinsim, tai mūsų kraštas galės iš naujo vadintis Ma- 
rijos Žeme, o mes — jauni Eucharistijos Karžygiai — Marijos 
Vaikais! Amen! 


9. Kaip mes mylėsime gerąjį Dievulį? 


„Kuo aš atsilyginsiu Viešpačiui už visa 
tai, ką Jis yra man suteikęs“ (Ps. 115). 

Myl. Eucharistijos Karžygiai! Mūsų rekolekcijos jau baigia- 

si. Dar tik šis pamokslas, ir mes vėl galėsime pradėti paprastą 
savo gyvenimą. Tiesa, pradėsime vėl tą patį darbą, kaip ir prieš 
rekolekcijas, bet aš tikiuos, kad daugelis iš jūsų, o gal net visi, 
pradėsite jį visai kitaip negu prieš rekolekcijas. Juk mes ir aili- 
kom tas rekolekcijas tik tam, kad išmoktumėm pildyti Dievo 
valią savo kasdieniniuose darbuose. Taigi po šių rekolekcijų 
mūsų darbai pasiliko tokie pat, kaip ir buvę. Tik mes patys 
dabar esame, taip aš tikiuos, visai kitokio nusistatymo. O tas ir 
yra svarbiausia. Žiūrėk, du vaiku dirba tą patį darbą. Bet vienas 
iš jų atlieka tai su gera intencija — iš ryto jau viską Dievui 
paaukojo, o kitas tik taip sau, Kartais du mokiniu sėdi toje pa- 
čioje mokykloje; tačiau vienas yra pamaldus ir darbštus, antras 
apsileidęs, netvarkingas. Iš pirmojo išauga doras žmogus, iš ant- 
rojo vėjavaikis, nors abu turėjo tas pačias sąlygas. Iš kur atsi- 
rado tas skirtumas? — O gi iš jų sielos nusistatymo: vienas 
stengėsi būti geras, antras į tai dėmesio nekreipė. Ir vienam ir 
antram Dievas siūlė savo malonių; pirmasis jas priėmė, antrasis 


— 34 


nepriėmė. Todėl mes, Br. E. Karžygiai, baigdami savo rekolekci- 
jas, dar kartą apgalvokime, ką mums Dievas yra suteikęs ir da- 
bar dar teikia, kad iš to pasimokytumėm dėkingumo. 

Visas Dievo dovanas mes galim suskirstyti į du skyriu, 
į dovanas mūsų prigimčiai arba kūnui ir į sielos dovanas. Pirmiau- 
sia pakalbėkime apie dovanas kūnui. 

Daugelis vaikų, ypač kurie lanko mokyklą, turi papratimą 
vasarą rinkti gražius akmenėlius. Aš tikiu! Gal ir jūs pastebėjote, 
kokių gražių akmenėlių mūsų žemėje esama: vienas juodas, ki- 
tas žalias, trečias raudonas, ketvirtas blizga, kaip stiklas ir t. t. 
Tokią grožybę Dievas suteikęs akmenims, kurie guli žemėje. 
Nepalyginamai gražesnis daiktas yra visokie augalai: medžiai, 
žolės, gėlės. Ypač gėlių yra labai įvairių ir gražių. Dar aukščiau 
stovi gyvuliai. Žolės ir medžiai nepasijudina iš vietos, nors gali 
augti, daugintis. Gyvuliai gali eiti iš vienos vietos į kitą, turi 
jausmus: uoslę, akis, ausis ir t. t.Taigi, gyvulys yra labai nuo- 
stabus Dievo sutvėrimas. Bet kągi kalbėti apie žmogų? Gyvulys, 
kad ir labai tobulas tvarinys, vis dėlto neturi proto, nieko ne- 
supranta, nesugalvoja. O žmogus visa tai turi nuo pat mažens. 
Jis yra pastatytas valdovu ant gyvų ir negyvų tvarinių. Jam pa- 
vesta valdyti visa žemė. Nenuostabu todėl, kad karalius Dovy- 
das, visas žmogaus gėrybes apmąstęs, sušuko: „Kas yra žmogus, 
kad tų atsimeni? Padarei jį mažką mažesnį už augalus, garbe ir 
šlove apvainikavai jį“ (Ps. 8. Ir visas tas gėrybes, kurios čia 
suminėtos, davė man Dievas veltui. 

Mūsų krašte yra dvi nepilnamečių nusikaltėlių įstaigos. 
Jose gyvena berniukai ir mergaitės, padarę keletą nusikaltimų, 
pav., vagysčių, nesulaukę dar 21 m. amžiaus. Paaiškėjo, kad dau- 
gelis tų nelaimingųjų sėdi tenai vien tik už tai, kad neturėjo ge- 
rų tėvelių, kurie būtų juos sudraudę bloga darant. Jų tėveliai bu- 
vo girtuokliai arba vagys. Vaikai iš tėvų išmoko to paties ama- 
to ir dabar gyvena ten, dirbdami sunkiausius darbus. 

Br. E. Karžygiai, ar maža yra Dievo dovana, kad mes tu- 
rime gerus tėvelius, kurie mus tik gero moko? Ar neverta Die- 
vui už tai dėkoti? 

Iš savo tėvelių mes taip pat turime ir gerą išlaikymą. Jie 
rūpinasi dieną ir naktį, kad tik mums ko nors netrūktų. O gi yra 
tokių vaikų, kurie badu mirė! Aš pats savo akimis mačiau fo- 
tografijų, kur Rusijos vaikučiai iš bado numirę guli sukrauti ant 
stalo, kaip kokie pagaliai. Arba kiek yra tokių vaikų, net mūsų 
krašte, kurie neturi kuo apsiauti ir apsirengti? Viena mergaitė 
iš Kauno fortų pernai išlaikė visus egzaminus iš Katekizmo, bet 
pirmos šv. Komunijos dar nepriėjo, nes neturi kuo apsirengti. Ir 
Dievas žino, ar ji kada nors prieis šv. Komunijos, jei niekas jos 
nesušelps. O mes esame ir pavalgę ir apsirengę. Ar tai nę 
Dievo dovana? 

Dievas davė mums dar ir gerą sveikatą. Ir tai yra nepa- 
prasta dovana. Kaune yra ligoninė tokių vaikelių, kurie gimė jau 
su įvairiomis ligomis. Tikrai, skaudu žiūrėti į tokius vaikučius, 

kurie be savo kaltės kenčia didžiausius sopulius. Jų trumputis 
gyvenimas yra kančių ir skausmų pilnas. O /Dievas mus nuo 
tos nelaimės apsaugojo. 

Be to dar mes galime mokytis, apsišviesti, susipažinti su 
įvairiausiais pasaulio dalykais. Be mokslo mes būtumėm akli, 
niekas su mumis nesiskaitytų. O tą mokslą daugelis iš mūsų 
gali šiaip taip pasiekti. Jei kas rusų laikais norėjo mokytis, tu- 
rėjo apleisti savo kraštą. eiti pas kito tikėjimo žmones, dažnai būti 
tenai nekenčiamas ar net persekiojamas. Gal jūs girdėjote apie 
garsų Lietuvos rašytoją-Simaną Daukantą. Jis, besimokydamas 
svetur, turėjo pats duoną uždarbiauti ir didžiausią vargą vargti. 
Baigęs mokslus sugrįžo į savo šalį ligonis ir bejėgis. Yra dar 
ir tokių, kurie nė pradžios mokyklos negali lankyti dėl tėvų ne- 
turto. O mums visa tai atpuola, 

Dabar pažiūrėkim kokias gėrybes davė Dievas mūsų sie- 
lai. — Didžiausia dovana yra, kad mes gimėm krikščionimis, o 
ne stabmeldžiais. Stabmeldiškų vaikų likimas yra labai baisus. 
Pasitaiko, kad stabmeldžiai tėvai vos gimusį kūdikį išneša į lau- 
kus ir palieka juos laukiniams žvėrims sudraskyti, arba savo vai- 
kus parduoda kitiems žmonėms. Didelio vargo turi katalikų mi- 
sijonieriai, kol tuos papročius jų tarpe išnaikina, 

Mes gimėm katalikais. Mums nereikėjo ilgai klaidžioti sve- 
timuose tikėjimuose, kol tiesą suradom. Mes dar negalėjom sa- 
vo protu naudotis nei jokio noro pareikšti, o jau buvome priimti 
į Katalikų Bažnyčią. Kaip Bažnyčios vaikai, mes išmokom kil- 
niausio dalyko maldos, galim dažnai klausyti šv. Mišių ir eiti 
šv. Komunijos. Nevisiems ir tai yra duota. Yra gerų vaikų, kų- 
rie nori dažnai eiti šv. Komunijos, bet negali. Tokių pavyzdžių 
aš jau papasakojau. Pridėsiu tik vieną atsitikimą iš misijų. Ka- 
žin kur toli toli buvo vienas labai geras negras. Jis tarnavo krau- 
tuvėje, todėl negalėjo eiti į bažnyčią. Galų gale jis taip išsiilgo 
Viešpaties švenč. Sakramęnte, kad pasamdė už sutaupytus pini- 
gus sau pavaduotoją, o pats 3 dienas keliavo, kol surado Kata- 
likų bažnyčią. Priėmęs šv. Sakramentą jis vėl leidosi atgal ge- 
rai nepasilsėjęs. Tas vargšas negras nesigailėjo nei savo pinigų 
nei kelionės nemalonumų, kad tik galėtų savo tikslą pasiekti. 
Man rodos, kad mums tokių aukų nereikia, norint pažinti Išga- 
nytoją švenč, Sakramente. 

Tai yra turtai, kuriuos mums Dievas teikia. Jei Karalius 
Dovidas anais laikais nustebęs klausia, kuo atsilyginsiąs Dievui 
už gausias malones, tai kas reik sakyti mums, pažįstantiems patį 
Išganytoją? Iš tiesų! Kuo mes atsilyginsim už Jo nesuskaito- 
mas geradarybes mūsų kūnui ir sielai? 

— Dėkokim Jam už tai rytoj po šv. Komunijos, kada Vieš- 
pats ateis pas mus. Turtų mes Jam negalime duoti, nes ir pa- 
tys neturime. Bet Jam to ir nereik. Jis nori gauti mus pačius — 
mūsų širdį. Mūsų skaisčių širdžių pasiaukojimas Išganytojui la- 
biau patiktų, kaip kokie nors turtai. O savo širdis mes Jam ir 
galim atiduoti. Kaip Jis leido ant kryžiaus savo Švenč. Širdį per- 

verti, kad tik mus išgelbėtų, taip ir mes turime Jam viską paau- 
koti, kad tik Jam atsilygintume už Jo begalinę meilę. 

Aukokime Dievui savo jaunas jėgas, išnaudodami jas moks- 
Jui ir darbui. Mes stebimės mūsų dviem didvyriais Darium ir 
Girėnu. Bet kas iš jų būtų buvę, jei jie mokykloje būtų apsi- 
leidę, jei pamokų nesimokę arba kitus darbus nerūpestingai atli- 
kę? Bet kadangi jie mokėsi, dirbo, tai ir susilaukė tokios garbės. 
Savo testamente jie kreipiasi į Lietuvos jaunimą, kad taip pat bū- 
tų pasiryžęs dideliems darbams. 

Aukokime Išganytojui vi okius nemalonumus, kurie galėtų 
pasitaikyti einant dažnai šv. Komunijos. Nesigailėkime paaukoti 
Jam smulkmenų, kurios čia pastotų mums kelią. Jei mes tikrai 
mylime Išganytoją — rasime ir kelių Jį dažnai priimti. 

Aukokim jam nusigalėjimus, kovodami su savo būdo klai- 
domis. Kol dar jauni esame, lengvai galime savo klaidų nu- 
prasti. Reik tik norėti, kartą tvirtai pasiryžti, pav., nekalbėti blo- 
gų žodžių - tai ir pasiseks to išvengti. O jei vėl padarytume tą 
pačią klaidą, paskelbkime kovą jai iš naujo. Ir mes būsime tik- 
rai pergalėtojai Dievui padedant. 

Gražiausias aukos pavyzdys yra švenč. Panelė. Jai buvo 
angelo pasiūlytas sunkus uždavinys—būti Dievo Motina. Bet Ji 
sutiko ir atsakė: „teesie man tavo žodžiu“. Gal ir iš mūsų, Br. 
E. Karžygiai, Dievas kada nors pareikalaus sunkios aukos. Ir 
mes tada Jam atsakykime: Taip, Viešpatie, tu to iš manęs nori — 
aš prižadu išpildyti. Toks atsakymas yra tikrai karžygiškas ir kiek- 
vieno jauno Eucharistijos Karžygio vertas. Juk mes, Eucha ristijos 
Karžygiai, pasiryžom, ne tik kad patys mylėti Viešpatį Jėzų, bet dar 
ir kitus prie Jo patraukti, būti Jo apaštalais savo draugų tarpe. [6] 
ką pasiryžom tą ir pildykim, ką prižadėjom, tą ir ištesėkim! 

Dabar, Myl. Eucharistijos Karžygiai, klaupkimės visi Dievo 
akivaizdoje, padėkokim Jam bendrai už visas Jo malones, ypač per 
šias tris dienas suteiktas ir atnaujinkime visus gerus pasiryžimus. 

„O Dieve, dangaus ir žemės Viešpatie! Aš garbinu Tave 
didžiai nusižęminęs. Aš dėkoju Tau už nesuskaitomas gerada- 
rybes mano kūnui ir mano sielai. Kuo aš tau už visa tai atsi- 
lyginsiu? O atsilyginti aš Tau noriu. „Aš išsižadu visų nuodė- 
mių, kuriomis įžeidžiau Tavo Švenč. Širdį. Nuo šios dienos aš 
prižadu jų vengti ir neapkęsti, o savo kūną ir sielą pavedu Ta- 
vo globai. Priimk, tad, Viešpatie, visą mano laisvę, mano atmin- 
tį mano protą ir visą mano valią. Visa, ką tik aš turiu, Tu. man 
tai suteikei. Tau, o Viešpatie, atiduodu atgal. Juk viskas yra 
Tavo, todėl valdyk pagal savo valią. Duok man tik savo mei- 
lės ir malonės, ir to man užteks. 

Mylimoji mano Motina, Marija. Pasižiūrėk į savo vaikelį. 
Aš prižadu būti tau ištikimas. Tik tu neapleisk manęs šiame gy- 
venime ir mano mirties valandoje!“ Amen. 

Karžygiai ir Karžygės! 
Paprašykit gražiai savo tėvelius, kad 
jie būtinai išsirašytų „ŽVAIGŽDĘ“. 
Mat, „ŽVAIGŽDĖ“ yra gražus pa- 
veiksluotas laikraštis. Joje yra apra- 
šoma labai daug gražių atsitikimų, 
pavyzdžių ir ypač daug žinių ten ran- 
dama apie Eucharistijos Karžygius. 
O kad tėveliai Jūsų greičiau paklau- 
sytų, tai Jūs išmokite ir dažnai karto- 
kite jiems šias eilutes: 


. Jeigu „ŽVAIGŽDĘ“ paskaitysit, 
Tai tada ir pats matysit, 
Kiek ji neša džiaugsmo tyro 
Vaikai, moteriai ir vyrui: 


Na, ar jau mokate? Tai gerai! Eikit 
dabar ir mandagiai nusilenkę  pasa- 
kykit jas savo namiškiams! Tik 
nepamirškite jiems paaiškinti, kad 
„ŽVAIGŽDĖS“ yra labai pigi. Per vi- 
sus metus už ją reikia mokėti 4 li- 
tus. „ŽVAIGŽDĖ“ galima išsirašyti 
pas kiekvieną kunigėlį arba pašte, 
„ŽVAIGŽDĖS“ adresas: Jėzuitų Namai, Kaunas, 


